Deponije i dalje divljaju - Glas Podrinja\nZELENI ŠAPCA PONOVO ORGANIZUJU HAJKU NA SMEĆE\nU subotu, 2. juna, Pokret za Šabac Zelenih Srbije i Evropski centar za ekologiju obeležili su Dan zaštite životne sredine. Uz podršku Gradske uprave, JKP “Stari grad” i JKP “Vodovod”, u akciji Hajka na smeće”, učestovali su učenici osnovnih, srednjih i visokih škola i Savez izviđača grada Šapca.\n- Zadovoljni smo kako je protekla akcija uklanjanja divljih deponija, u kojoj je učestvovalo oko dve stotine volontera, mada smo malo razočarani činjenicom da su uglavnom učestvovali izviđači i deca iz osnovnih i srednjih škola. Bilo je malo odraslih sugrađana, rekao je dr Dejan Pavlović, predsednik Zelenih Šapca, na konferenciji za medije održanoj u utorak.\nIako su bili zapanjeni onim na šta su naišli na divljim deponijama, iznenađenje ih je tek čekalo. Posle čišćenja divlje deponije u Maloj Vranjskoj, nesavesni građani su nastavili da odlažu smeće na istoj i drugim lokacijama.\n- Nesavesne pojedince i kompanije koji nelegalno odlažu otpad podsećamo da je u interesu svih da svaki komad otpada završi ili u reciklaži, ili na zakonom propisan način, kao što je to slučaj sa Regionalnom deponijom Srem-Mačva, na koju se odnosi otpad sa teritorije grada Šapca. Smatramo da je krajnje vreme da se pooštri kaznena politika, jer od pričanja, obučavanja i molbi, očigledno nema ništa, dodao je dr Pavlović.\nZeleni Šapca planiraju da, na sledećoj Skupštini grada, predlože izmene Odluke o upravljanju komunalnim otpadom na teritoriji Šapca i Odluke o komunalnom uređenju. Predlozi su konkretni, jer se Srbi “opasulje” tek kad ih “udare” po džepu.\n- Predložićemo da se kazne za neregularno odlaganje otpada povećaju za pravna lica sa 100 na 150 hiljada, za preduzetnike sa 50 na 75 hiljada i za fizička lica sa 10 na 25 hiljada. Te kazne su, i u povećanom iznosu male, kada izračunamo koliku štetu nanosimo životnoj sredini i zdravlju ljudi, kakve to materijalne troškove prouzrokuje i kolika su finansijska sredstva koje je potrebno izdvojiti da bi se divlje deponije uklonile, istakao je predsednik Zelenih Šapca.\nJedan od predloga, koji je već u fazi realizacije je postavljanje konstantnog video-nadzora, kojem će moći da se pristupi preko interneta.\n- Mnogo smo se namučili dok smo čistili deponiju koja je godinama postojala u Maloj Vranjskoj. Dok ne postavimo video-nadzor koji će se napajati iz obližnjeg domaćinstva, smenjivaćemo se na noćnim dežurstvima, naglasio je Željko Dimitrić, član Saveta građana MZ Mala Vranjska.\nSnažnu podršku akciji “Hajka na smeće” pružili su izviđači Šapca, koji su čistili deponiju kod Kamičke bašte. Od dvesta učenika, izviđača je bilo sto dvadeset.\n- Moram priznati da je ono što smo tamo zatekli zaista bio šokantan prizor, pogotovo što je deponija u samom centru grada, a još je šokantija činjenica da su se neki sugrađani ljutili zbog naše akcije. Čudili su se zašto smo mi došli da čistimo smeće koje njima ne smeta. Za svaku pohvalu je što su učešće u akciji uzela deca iz OŠ “Sveti Sava”, rekla je Ivana Đurić, sekretar Gradskog saveza izviđača grada Šapca.\nAkciju uklanjanja divljih deponija Zeleni Šapca ponovo organizuju u subotu, 9. juna, na koju pozivaju odgovorne aktere društveno-političkog života grada. U saradnji sa JKP “Stari grad”, “obračunaće se” sa deponijom na Kočinom kanalu.


SAD vrši pritisak na vojsku Sudana da oslobodi sve zatvorenike - Telegraf.rs\n26/10/21 | 23:03\nNajmanje 12 ljudi je povređeno u sukobima koji su izbili između sudanskih vojnika i građana koji protestuju protiv vojnog puča\nSjedinjene Američke Države vrše pritisak na vojni vrh Sudana da oslobodi premijera Abdala Hamdoka i druge političke lidere koji su uhapšeni nakon jučerašnjeg vojnog puča, izjavio je danas portparol stejt departmenta Ned Prajs.\nPrvi čovek sudanskih oružanih snaga, general Abdel Fatah al-Burhan ranije je izjavio da Hamdok, koji je juče uhapšen zajedno sa ostalim članovima svog kabineta, nije povređen i da je odveden u svoju kuću, prenosi Rojters.\nNajmanje 12 ljudi je povređeno u sukobima koji su izbili između sudanskih vojnika i građana koji protestuju protiv vojnog puča, koji su pokušali da se približe zgradi generalštaba u Kartumu, saopštio je ranije lekarski komitet na svojoj Fejsbuk stranici.\nSudanski premijer Abdala Hamdok premešten je na nepoznatu lokaciju nakon što je odbio da izda saopštenje u znak podrške vojnom udaru u toj zemlji, navelo je sudansko Ministarstvo informisanja.\nSudan bi sada trebalo da je u periodu tranzicije u kojoj civili i vojni lideri vladaju zemljom preko zajedničkog tela, kolektivnog šefa države, poznatog kao Suvereni savet, ali su ove dve grupe javno u sukobu.\n(UŽIVO) Srbija - Hrvatska: Rat brejkovima stavio Ducija u lošu poziciju, Gojo blizu poravnanja u setovima


Euforija uživo stiže na Bašta Fest - Mingl\nPrijateljstvo i saradnja Bašta Festa i muzičkog dvojca Buč Kesidi se nastavlja!\nPoslednje večeri festivala, 4. jula, nakon projekcije filma Lihvar od 22 časa i 30 minuta publika će imati prilku da gleda bioskopski muzički film Buč Kesidi : Euforija uživo. Ovo filmsko-muzičko ostvarenje donosi nova izvođenja pesama sa albuma Euforija i nekoliko starih hitova, a sve to na filmskom platnu.\nNakon što su nastupali na šestom Bašta Festu, ove godine nam stiže i nova Bašta himna koju je Buč Kesidi uradio za festival. Kratak tizer te čeka na festivalskom Instagramu, a sigurni smo da pesmu nećeš moći da izbaciš iz glave u festivalskim danima. Posebno dok budeš pogađao/la koje su tvoje ključne reči!\nA kako izgleda kada Luka Racić i Zoran Zarubica, dvojac ovog poznatog benda, odluče da produže zakupljeni termin u poznatom televizijskom studiju i spontanim koncertom onemoguće snimanje reklame Yugodiskaća, najveće firme koja se bavi proizvodnjom disko kugli, publika može saznati u novom filmu naziva Buč Kesidi : Euforija uživo čiji su idejni tvorci David Jovanović i Đorđe Kosić.\nOsmišljen u formi ekranizovanog koncerta sa interesantnim zapletom koji nas vraća u epohu 60-ih godina, film će publici omogućiti da uživa u koncertnom izvođenju numera koje su obeležile album Euforija. Među njima su istoimena pesma koju je publika odmah sjajno prihvatila, kao i Nema ljubavi u klubu, Đuskanje ne pomaže, Nedelja ujutru, TIHO i druge.\nRežiju filma Buč Kesidi : Euforija uživo potpisuje David Jovanović, koautori scenarija su David Jovanović i Đorđe Kosić.\nGlumačku ekipu, pored članova benda, čine: Miona Marković, Jana Bjelica, Tamara Milošević, Nikola Pavlović, David Jovanović, Vladimir Jocović, Branislav Platiša, Jovan Savić i Rajko Orlić.


Ostalo – Page 180 – Super Košarka\nZvezda čuva rekordera Evrolige: Novi ugovor za Jovića\nmocartsport Crveno-beli već dogovorili nastavak saradnje sa Simonovićem i Dangubićem Očekuje se dolazak velikih pojačanja iz inostranstva, kao opcija kluba sa Malog Kalemegdana dugo se pominje Nikola Milutinov. Međutim, primarni cilj uprave srpskog i jadranskog šampiona je da zadrži domaće igrače iz prošlogodišnjeg sastava. Preduzeti su već ozbiljni koraci o čemu svedoče vesti sa zvaničnog sajta Crvene zvezde. Naime, klub je zvanično objavio da će i u…\nGolden Stejt nema centra? Nudi se Ognjen Kuzmić\nmocartposrt Odlična partija srpskog internacionalca u pobedi nad Filadelfijom. Stefan Janković bez poena za Majami Oči većeg dela košarkaške javnosti bile su uprte u Bena Simonsa, prvog pika sa ovogodišnjeg drafta, ali navijači Golden Stejta verovatno su se i sami iznenadili kad su u ogledalu primetili osmeh zbog igre – Ognjena Kuzmića. Srpski internacionalac je ostvario dabl-dabl učinak sa 12 poena i 11 skokova i značajno doprineo…\nMega ostaje i bez Nikolića? Ljudi u crnom posmatraju…\nmocartsport Crnogorski šuter mogao bi karijeru da nastavi u Španiji… Bilbao je nedavno završio posao oko angažovanja novog trenera i na klupu postavioKarlesa Durana koji će u naredne dve sezone voditi tim, a sada prelazi na jačanje sastava. Prema pisanju španskih medija jedan od pikova kluba iz Baskije je 23-godišnji šuter Mega Leksa – Danilo Nikolić. Mladi Crnogorac zapao je za oko popularnim Ljudima u crnom, koji…\nTeodosić: Desilo mi se nešto o čemu sam dugo sanjao\nnovosti (Mi. Rogač) Svima nama je reprezentacija mnogo pomogla i mi smo dužni da joj vratimo na pravi način, rekao je kapiten Srbije na otvaranju svog kampa “TEO4” DOK je razmišljao o planovima za ovu sezonu, Miloš Teodosić je sebi zacrtao tri cilja. Na spisak želja kapiten Srbije stavio je osvajanje Evrolige sa CSKA, odlazak na Olimpijske igre i otvaranje kampa “TEO 4”. Uspeo je da ostvari…\nMladost i snaga u reketu: Budućnost predstavila Zorana Nikolića\nautor: vijesti.me Na ljetnjem košarkaškom tržištu, Budućnost je pazarila deficitarnu robu – igrača na centarskoj poziciji. Višegodišnja želja kluba iz Njegoševog parka je ostvarena i ozvaničena dan prije nacionalnog praznika, kada se sa dresom crnogorskog šampiona prvi put slikao mladi crnogorski reprezentativac Zoran Nikolić. “Drago mi je što sam dobio priliku da budem član Budućnosti” – kazao je doskorašnji član Huventuda, koji “plavima” donosi visinu (211 cm) i čvrstinu u…\nOKK MONTENEGRO – BB CAMP (VIDEO)\nAUTOR: J. KOCEV Pogledajte djelić atmosfere sa utakmice koja je preksinoć odigrana u sali Ekonomske škole u Nikšiću između Montenegra i francuskog BB CAMP-a, koju su u poslednjim sekundama dobili gosti sa 61:62.\nCrnogorski juniori nastavljaju seriju utakmica\nautor: J. KOCEV Košarkaši Juniorske reprezentacije Crne Gore uskoro nastavljaju seriju prijateljskih susreta u sklopu priprema za EP B divizije, koje se od 29. jula održava u Skoplju. Izabranici Nebojše Bogavca do sada imaju odličan učinak u pripremnom periodu, upisali su četiri pobjede i samo jedan poraz. Nije ostalo još mnogo vremena do početka B Prvenstva Evrope u makedonskom glavnom gradu, pa će se Crnogorci krajem mjeseca…\nAUTOR: J. KOCEV Košarkaši francuskog BB CAMP-a, koji skoro deset dana borave u Nikšiću savladali su sinoć ekipu Sutjeske rezultatom 45:38. Veoma neizvjesna utakmica, borbena, ali malo poena na obje strane pokazalo je nedostatak uigranosti i kvaliteta. Većinom su bile viđene individualne akcije i prodori igrača koji su imali loptu u svom posjedu, i to je bila slika na terenu tokom čitave utakmice. Prva četvrtina završena je…\nJuniori i večeras bolji od Bosne i Hercegovine\nautor: J. KOCEV Juniori Crne Gore večeras su na Cetinju teže nego u prethodnom duelu savladali selekciju Bosne i Hercegovine. Konačan rezultat u korist izabranika Nebojše Bogavca bio je 73:70. Mnogo neizvjestnosti bilo je tokom cijelog duela, a u domaćem timu prednjačili su Čarapić sa 26 i Popović sa 15 poena. Evo i svih poena crnogorske selekcije koje smo preuzeli sa sajta kosarka.me: VOJINOVIĆ 6,…\nnovosti Nije u redu da se u javnosti predstavlja iskrivljena slika da ga neko neće, Bobi je imao pravo na izbor – kaže pomoćni trener reprezentacije PROPUSTILI su 2008. srpski košarkaši avion za daleki Peking. Nisu uspeli da uhvate ni olimpijski let za London 2012. Ali jesu sada, za Rio de Žaneiro, u kojem neće biti Italije, Grčke, Rusije, Turske, “NBA” Kanade… Uspeh ima istorijsku notu, pošto…\n1 … 178 179 180 181 182 … 243


Amerika u veku Azije - Dominique Moisi - Peščanik - Dev\nAmerika u veku Azije\nDva bazena sa vodenim kaskadama popuniće na nultoj tački u donjem Menhetnu mesta na kojima su nekada stajale kule bliznakinje, kako bi se na dostojanstven način odala počast žrtvama terorističkih napada 11. septembra 2001. godine. Odmah pored njih, ka nebu se energično diže moćna kula koju je projektovao arhitekta Danijel Libeskind i koja je skoro dovršena – kao simbol trijumfa života nad silama smrti. Žilavost – to je reč koja se nameće kao definicija utiska koji ostavlja ovo mesto, na kome se, pre deset godina, odigrao zločin bez presedana.\nU zgradi u koju će jednog dana biti smešten memorijalni muzej, možete kupiti DVD „9/11: Od haosa do zajednice“. Nulta tačka je arhitektonski i ljudski dokaz da bi bilo prerano, ako ne i opasno, otpisati Ameriku kao silu u opadanju, i pored ekonomskih muka i problema sa kojima se ona danas suočava. Amerika ima moralne i intelektualne resurse koji su joj potrebni za oporavak.\nMeđutim, ono što je nužno nije u isto vreme i dovoljno. Da bi bila u stanju da ponovo nađe svoj put, ako ne i da obuzda svoje slabljenje na međunarodnoj sceni, Amerika se mora okrenuti preraspodeli svojih unutrašnjih i međunarodnih prioriteta. U periodu nakon Prvog svetskog rata, pobedonosna Amerika povukla se od globalne odgovornosti, što je imalo tragične posledice po odnos snaga u Evropi, koja je ostavljenja da se sama izbori sa svojim unutrašnjim demonima.\nNasuprot tome, nakon Drugog svetskog rata, Amerika je uspešno obuzdavala ambicije Sovjetskog saveza. Danas se, za razliku od 1945, Amerika ne sučava sa neposrednom opasnošću. Rusija možda govori glasno (koristeći svoje stalno mesto u Savetu bezbednosti Ujedinjenih nacija kao megafon), ali ona predstavlja znatno okrnjeni ostatak Sovjetskog saveza. Isto tako, iako nacionalizam Kine, glavnog rivala Amerike, u poslednje vreme stiče sve više samopouzdanja, jasni prioritet komunističkog režima, koji je zapravo i ključ njegove stabilnosti, jeste domaći ekonomski rast.\nI zaista, jedina očigledna opasnost sa kojom se Amerika suočava danas dolazi od oružja za masovno uništenje, koja bi se mogla raširiti ili pasti u ruke terorističkih grupa. Međutim, suočavanje sa ovim pretnjama ne zahteva ogromne vojne budžete ili stacioniranje velikog broja američkih trupa širom sveta. Amerika ima preko potrebnu šansu da se ponovo usredsredi na sebe – da povrati svoju unutrašnju snagu, a da se u isto vreme ne otuđi od sveta. Ili, rečima Ričarda Hasa, predsednika Odbora za međunarodne odnose, Amerika mora da uđe u fazu „obnove“ svojih osnovnih vrednosti.\nAmerička spoljna politika počinje kod kuće, a to podrazumeva obuzdavanje budžetskog deficita na duži rok, oživljavanje ekonomkog rasta i stvaranje radnih mesta na kraći rok, kao i rešavanje problema infrastrukture koja polako propada. I doista, „ostarela modernost“ Amerike postala je teret njenoj konkurentnosti. Uz to, ona kvari međunarodnu sliku ove zemlje i predstavlja rizik po njene građane.\nPored toga, nastupio je i imperijalni umor. Noviju američku istoriju karakterišu usponi i padovi entuzijazma kada je u pitanju angažovanje u drugim zemljama. Sredinom sedamdesetih, nakon rata u Vijetnamu, Amerika se, vođena moralističkim pobudama predsednika Džimija Kartera, opredelila za „regionalizaciju“ svojih angažovanja. Međutim, budući da je opasnost od Sovjetskog saveza još uvek postojala, ovi napori bili su preuranjeni (i verovatno izvedeni na pogrešan način).\nNasuprot tome, danas je polazna tačka za preispitivanje prioriteta Amerike više ekonomska nego etička. Međutim, rasuđivanje je i dalje isto, jer se bazira na uverenju da iz većeg prisustva Amerike širom sveta proističu jeftinije i bolje organizovane intervencije u budućnosti. To znači da se spoljna politika Amerike – koju tokom poslednjih nekoliko godina karakteriše pridavanje suviše velike pažnje Bliskom istoku, a suviše male Aziji – mora prihvatiti promene svojih prioriteta.\nNaravno, u jeku revolucija u Arapskom svetu, Amerika ne može jednostavno da ignoriše Bliski istok. Pored toga, ona ne sme da gubi nadu kada je u pitanju izraelsko-palestinski sukob, niti da digne ruke od svojih napora da obuzda nuklearne ambicije Irana. Međutim, Azija je mesto na kome se danas odvija istorija – i gde Amerika mora da definiše svoju dugoročnu globalnu strategiju.\nDa li je potrebno da Amerika razmotri mogućnost „Pacifičke zajednice“, kao što to predlaze Henri Kisindžer u svojoj najnovijoj knjizi O Kini. Ova Pacifička zajednica, za razliku od Atlantske zajednice hladnoratovske ere, ne bi se bazirala na zajedničkoj kulturi i vrednostima suočenim sa neposrednom pretnjom, već na zajedničkim interesima u „jednom dobu preraspodele moći u svetskom poretku“?\nŽilavost Amerike možda je suprotnost mnogim slabostima Evrope. Međutim, žilavost neće biti dovoljna. Amerika mora ponovo da uđe u formu, kako bi mogla da se suoči sa izazovima sutrašnjice, što podrazumeva obnavljanje ekonomskog rasta, smanjivanje deficita, kao i poboljšanje infrastrukture. Paradoksalno, samo Amerika koja ima više samopouzdanja može prihvatiti manje značajan globalni položaj. Naime, uvek ćemo se lakše pomiriti sa promenama, ako smo preduzeli korake da se tim promenama i prilagodimo.\nDominique Moisi, Project Syndicate, 15.11.2011.\nPrevela: Bojana Obradović


Koliko košta procedura stečaja? : Nadlanu.com\nKoliko košta procedura stečaja?\nObjavljeno 8. jun 2012. / 14:13:34\nBEOGRAD, 8. juna 2012. (Beta) - Zaposleni u beogradskom nedeljniku Ekonomist saopštili su u petak da im se niko iz firme "Ekonom:east medija grupa" nije obratio povodom štrajka.\nZaposleni i bivši zaposleni u EMG zatražili su da Božidar Djelić "koji tvrdi da nije vlasnik EMG", javnosti kaže da li je tačno da procedura stečaja u EMG, pokrenuta 7. juna, košta "podnosioca zahteva za stečaj, odnosno vlasnika EMG, skoro 50 odsto iznosa koji se zaposlenima duguje za neto-plate".\nU saopštenju je Djeliću postavljeno pitanje o tome da li je prisustvovao svim ključnim sastancima i na njima govorio o budućnosti firme, planovima i potrebi da se zaposleni strpe za plate i o tome kako je svuda kriza, pa i u medijima.\nZaposleni su pitali Djelića i da li je na sastanaku oktobra 2011. godine "jasno i glasno izjavio da će ugasiti EMG, ako zaposleni stupe u štrajk i javno saopšte da im se duguju plate", kao i da li je zaposlenima predstavljao nove direktore EMG po odlasku starih.\nRedakcija nedeljnika Ekonomist je 1. juna saopštila da je list prestao da izlazi, a da je redakcija stupila u štrajk jer poslodavac duguje šest plata i ne plaća poreze i doprinose.\nPoslednja plata je isplaćena za prvi deo novembra, piše u saopštenju.


EU podnosi tužbu protiv Mađarske?\nKomesar Evropske unije za industriju Tijeri Breton zatražio je od Mađarske da suspenduje diskriminaciju u prodaji goriva vlasnicima vozila sa stranim registarskim tablicama ili će se naći pred sudom, navodi se u pismu Evropske komisije u koje je Rojters imao uvid.\nBreton je podsetio da vozači vozila sa tablicama iz drugih zemalja EU moraju da plaćaju gorivo 50 do 60 odsto skuplje u odnosu na vozila sa mađarskim tablicama i da je to direktna diskriminacija, protivno pravilima Evropske unije.\nMađarska je saopštila da je mera uvedena zbog “turizma radi goriva” i povećanog saobraćaja u tranzitu, što je povećalo potrošnju goriva.\nMađarske vlasti su od petka, 28. maja, ograničile cenu benzina i dizela na 1,20 evra po litru, koja važi samo za automobile sa mađarskim registarskim tablicama. Strani vozači u Mađarskoj moraju da plate za oko 0,60 evro centi više.


Za novu eru - Mazda 3 | bud3 - rekreacija 3a ubr3anu generaciju : bud3 – rekreacija 3a ubr3anu generaciju\nBili smo na evropskoj premijeri nove Mazda 3, koja je održana u Pragu u paviljonu Vinogradi, savremeno redizajniranom zdanju i jednom od dizajnerski i umetničkih centara glavnog grada Češke. Kako nam kažu, prigodno mesto za prezentaciju četvrte generacije “trojke”, jer sad, više nego ikad, Mazda i umetnost idu zajedno.\nMazda 3 oduvek je predstavljala kompanijin model namenjen kupcima koji prvi put postaju vlasnici automobila, pa ni malo ne čudi što su baš “trojkom” odlučili da predstave zreliju interpretaciju svog Kodo dizajn jezika, novu gamu Skyactiv motora i Mazda Premium, s kojim žele da postanu neraskidivi deo života kupaca, nudeći im karakteristično vozačko iskustvo, jedinstveno za Mazdina vozila.\nS čime se možemo i složiti, jer se dizajn nove trojke ne oslanja na (oštre) linije koje “grade” karakter automobila, već na velike i izvajane površine što reflektuju okruženje u kom se automobil nalazi. Sportske karakteristike hečbek modela, koji nam je predstavljen, naglašene su izduženim, niskim, prednjim delom što štrči naspram zaobljenog zadnjeg kraja sa masivnim C-stubom, pa to izgleda ga gura otpozadi. A to nam je u razgovoru i potvrdio Bahram Patraw, dizajner iz Mazdinog evropskog odeljenja, naglasivši da je koncept Kai skoro u potpunosti prenesen na novu “trojku”, te da se izmene koje su napravljene tiču upotrebljivosti i sigurnosnih normi koje treba ispuniti. Srećom, zadržan je okrugli izgled zadnje svetlosne grupe.\nCilj nove arhitekture “Skyactiv Vehicle” jeste da doprinese boljoj povezanosti vozača sa vozilom putem bolje pozicijiu sedenja, čvršće šasije (u ovoj generaciji koristi se 30% ultra-čvrstog čelika, dok je u prethodnoj to iznosilo 3%) i revidiranog oslanjanja – radi boljeg odziva, a samim tim i osećaja za volanom. Međuosovinsko rastojanje sada se približilo “šestici” druge generacije (oko 2725mm), a u kombinaciji sa poboljšanom zvučnom izolacijom treba da pruži znatno prijatniji i bolji premijum osećaj tokom vožnje.\nŠto se prenosi i u kabinu, koja je dizajnirana u savršenoj horizontalnoj simetriji centriranoj oko vozača. Minimalistički stil je i osnova dizajnerskog pravca Kodo, kako bi fokus bio na vozačkom iskustvu, a ne na detaljima u kabini koji odvraćaju pažnju. Svi elementi kokpita u potpunosti su novi, a materijali koji su upotrebljeni znatno su kvalitetniji od onih na koje smo do sada navikli u Mazdi 3. Nije nemoguće primetiti poboljšanja koja prave kako bi se približili premijum proizvođačima. U korist tome govori i osnovni paketi opreme, koji je sve samo ne bazičan, jer predstavlja pandan Revolution paketu iz prethodne generacije. Standarno sada dobijate head-up displej, adaptivni tempomat, automatsko kočenje… Pa se nemojte previše obazirati na konkretne nazive paketa opreme.\nAgregati u novoj generaciji su takođe revidirani, pa su od ranije poznati benzinski Skyactiv-G motori od 1.5 i 2 litra zapremine, usklađeni sa najnovijim Euro normama. Dizel agregat “uvećan” je na 1.8l zapremine, kao kod modela CX-3, a heroj je benzinski agregat Skyactiv-X sa SPPCI tehnologijom (samo-zapaljivanja smese, kao kod dizela) koji će biti dodatno potpomognut 24-voltnim hibridnim sistemom, ali će se u ponudi naći nešto kasnije. Prenos snage kod nove “trojke” nije ograničen samo na prednje točkove, tako da ćete moći da odaberete i pogon na svim točkovima sa manulenim ili automatskim menjačem.\nNova Mazda 3 očekuje se na proleće, dok zvaničnih informacija o ceni još uvek nema, ali možemo pretpostaviti da će kretati od 20.000 evra.\nIzvan gradske priče - Volkswagen T-Roc\nBahram PatrawČeškaDizajnKaiKodoMazdaMazda 3PragpremijeraSkyactivSkyactiv-GSkyactiv-X


Fridom haus: Srbija jedina u regionu beleži silazni trend | Autonomija\nFridom haus: Srbija jedina u regionu beleži silazni trend\n"Tolerancija evropskih lidera prema autoritarnim tendencijama Aleksandra Vučića"\nSrbija je jedina zemlja regiona koja beleži silazni trend na polju demokratije, navodi se u danas objavljenom izveštaju organizacije Fridom haus (Freedom house) koja upozorava da su demokratske vrednosti globalno u opadanju.\nSrbija je jedina od zemalja regiona koja beleži silazni trend (minus tri), zahvaljujući daljoj konsolidaciji vlasti predsednika Aleksandra Vučiča, uključujući netransparentne metode finansiranja partije, politizaciju sprovođenja zakona i pokušaje da se podriju kritički nastrojeni novinari finansijskim istragama i klevetama u medijima bliskim vlasti, navodi Fridom haus.\nTolerancija evropskih lidera prema autoritarnim tendencijama Aleksandra Vučića dok je bio premijer, omogućila mu je da posle pobede na predsedničkim izborima u aprilu još više potisne opoziciju i naruši ono što je preostalo od nezavisnih medija, ocenio je Fridom haus.\nNavodi se da je 2017. bila dvanaesta godina uzastopnog opadanja sloboda i demokratskih vrednosti u svetu – prava na slobodne i fer izbore, prava manjina, sloboda štampe i vladavina prava.\nUkazuje se da je ubrzani pad političkih prava i gradjanskih sloboda konstatovan u SAD.\nSedamdeset i jedna zemlja u svetu imala je pad u političkim pravima i građanskim slobodama tokom 2017. godine, dok je u 35 zemalja zabeležen porast.\nPredsednik Fridom hausa Majkl Abramovic je ocenio da se demokratija suočava sa jednom od najozbiljnijih kriza poslednjih decenija.\n„Demokratija je u krizi“, ukazao je Abramovic.\nOd ukupno 195 zemalja za koje je rađena procena, 88 je označeno kao „slobodno“, 58 kao „delimično slobodno“, a za 49 zemalja je navedeno da „nije slobodno“.\n„Dok su se SAD i druge demokratske snage suočavale s problemima unutrašnje politike i raspravljale o spoljnopolitičkim prioritetima, vodeće svetske autokratije – Rusija i Kina, nastavile su da napreduju“, piše u izveštaju „Slobode u svetu 2018“.\nMoskva i Peking su istrajni u identifikaciji demokratije kao pretnje svojim represivnim režimima i oni neumorno rade na podrivanju institucija, ocenjen o je u tekstu.\nTurska je iz statusa „delimično slobodne“ prešla u „neslobodnu“ zemlju. Njen predsednik Redžep Tajip Erdogan pojačao je akcije protiv svojih protivnika posle pokušaja državnog udara u julu 2016. Te akcije su negativno uticale na slobodu medija, korisnike društvenih mreža, demonstrante, političke stranke, sudstvoi izborni sistem.\nOd 49 „neslobodnih“ zemalja najgora situacija je u Siriji, Južnom Sudanu, Eritreji, Severnoj Koreji, Turkmenistanu, Ekvatorijalnoj Gvineji, Saudijskoj Arabiji, Somaliji, Uzbekistanu, Sudanu, Centralnoj Afričkoj Republici i Libiji.\nU izveštaju se navodi da su događaji na Zapadnom Balkanu pokazali potrebu da se tu stalno angažuju velike demokratije.\nTako je posredovanje Vašingtona i Brisela pomoglo da se reši dugogodišnja politička kriza u Makedoniji i utre put novoj, demokratski izabranoj vladi.\nBranislav Trifunović: Apsolutno bojkot, Vučić želi opoziciona ostrva\nPetričić: Samoodbrana postaje udruženje, ali bez ambicija da postane stranka


Zašto Nemci mogu da budu Nemci, a pridev srpski je „nezgodan“ (foto) - Sputnjik Srbija\n06:12 12 Avgust 2020\nZašto Nemci mogu da budu Nemci, a pridev srpski je „nezgodan“ (foto)\n© Sputnik / Nemanja Dević\n12:15 09.12.2016 Preuzmite kraći link\nSrbi treba da se suoče sa samima sobom kako bi i buduće generacije našeg naroda želele da se osećaju Srbima, rečeno je na tribini na Fakultetu političkih nauka posvećenoj srpskom identitetu.\nAkademik Matija Bećković je kao uvod u temu pročitao svoju novu pesmu „Okupacija“. „Kad ste nas već okupirali, kakav je problem da budete malo ljubazniji… Ako se sve u svetu promenilo, zašto bi okupacija i u trećem milenijumu izgledala kao u prethodna dva… Što mora povodac da se vidi, kao da su ešarpe skupe… Zar je problem popustiti omču dok su kamere prisutne“, samo su neka od pitanja koja u svojoj pesmi postavlja naš čuveni pesnik.\n© Foto : FPN\nUčesnici tribine "Srpski identitet"\nProfesor Fakulteta političkih nauka Časlav Koprivica ocenio je da su Srbi na „ponornom raskršću“, jer se postavlja pitanje da li će opstati, ne samo zato što se nalaze u fazi demografskog opadanja već i zbog sve raširenije nacionalne i kulturne demoralisanosti.\n„Do fizičkog nestanka naroda može doći dvojako: nasilnim uništenjem od strane spoljnog agresora ili prestankom volje za samoreprodukovanje, pri čemu, misteriozno, gubitak volje za fizičkim produženjem naroda obično pada ujedno sa gubitkom osećaja vrednosti svog identiteta“, upozorio je profesor Koprivica.\nOn je takođe skrenuo pažnju na kršenje prava Srba u zemljama u okruženju, od Crne Gore, preko Hrvatske do Bosne i Hercegovine, sa žaljenjem konstatujući da mnogima smeta i samo pominjanje prideva „srpski“.\n„Pridev ’srpski‘ je u raznim manje ili više nezgodnim kontekstima tobože smetao, čak i vređao sve one koji su od nekadašnjih Srba postali naši i domaći. On danas smeta spolja instaliranim nevladinim organizacijama koje se bore za suočavanje sa prošlošću i za konstruisanje srpskih zločina, gde ’srpski‘ tada ne smeta, a neretko smeta i srpskoj, delimično takođe spolja indukovanoj kulturnoj ’mejnstrim‘ javnosti i srpskim ’mejnstrim‘ medijima. Na kraju, taj pridev srpski je počeo da žulja sve nas“, naveo je Koprivica.\nKako je primetio, Nemci nemaju problema da kažu da je neko nemački filozof ili režiser, Francuzi da je neko francuski naučnik, Rusi da je neko ruski pisac, samo kod nas nastaje ozbiljna teskoba kada treba da kažemo da je neko značajno ime iz 20. a ponekad i iz 19. stoleća pripadalo srpskoj kulturi.\nProfesor Filološkog fakulteta Milo Lompar izdvojio je pet odlučujućih momenata srpskog kulturnog obrasca. To je, kako je istakao, pre svega svetosavska tradicija koja je tekla u dva pravca, u sakralnom i svetovnom, kao prosvetiteljstvo. Druga važna tačka je kosovska tradicija, koja takođe ima sakralnu i svetovnu dimenziju, dok su treći momenat seobe koje je na maestralni način opisao Miloš Crnjanski u svom delu, naveo je Lompar. Kao četvrti momenat našeg kulturnog identiteta naveo je sekularno iskustvo, koje je najbolje oličeno u nacionalnoj državi koja se pojavila u 19. veku i u prelasku Dositeja Obradovića u Srbiju, kod Karađorđevih ustanika, kada se odigrao prelazak iz kosmopolitske u nacionalnu prosvećenost. Peti momenat je, po mišljenju Lompara, nedovoljno rasvetljen, a to je da je u 20. veku srpski narod pretrpeo genocid.\n„To iskustvo je kod nas preoblikovano, provučeno kroz krivu ideološku prizmu, što je ozbiljan suštinski korak u nedostatku razumevanja, jer narodi koji pretrpe genocid kao Jermeni, Jevreji pokazuju šta je bitno da se razume u nacionalnoj sudbini. To iskustvo kod nas nije rasvetljeno usled teškog nasleđa jugoslovenstva. Mi nemamo ni simboličke kulturološke sedimentacije koje bi u javnoj svesti obeležavale svu fatalnost zaboravljanja tog bitnog momenta naše kolektivne egzistencije. Umesto toga, mi smo danas predmet žigosanja u potpuno besmislenoj analogiji sa nacističkom Nemačkom“, upozorio je Lompar i upitao prisutne da li su spremni da žive pod žigom krivice.\nSrbi su aljkavi prema svojoj prošlosti\nPrema Lomparovim rečima, to je ključno pitanje na koje mi kao kultura treba da odgovorimo.\nNa pitanje šta se to desilo pa Srbi, koji su pod Turcima uspeli da sačuvaju svoj identitet, sada isti ubrzano gube, gotovo na dnevnoj osnovi, Matija Bećković je rekao da su dedovi ove generacije mladih u vreme Tita doveli srpski narod u situaciju da ako si Srbin — ne možeš biti u pravu. Podsetio je i na posleratne zločine u Jugoslaviji: „Stadioni su puni kostiju, stoka neće tu da pase, a ljudi igraju fudbal i vesele se. Čak 250.000 ljudi je ubijeno, samo u Beogradu 10.000“.\nJedan čovek je, kako je sarkastično primetio, sahranio konja, psa i ljubavnicu ispred kuće Karađorđevića, a onda i sebe rešio da sahrani ispred tuđe kuće, a opet u Srbiji ima nekih koji ga se s nostalgijom sećaju i govore kako se u njegovo vreme dobro živelo. „Nismo se suočili sa samima sobom. Mi smo odavno zauzeli mesto među evropskim narodima. To mesto smo izgubili, a naš je zadatak da se na to mesto vratimo“, poručio je akademik Bećković.\nkonotacija, pridev, srpski jezik, politika, Matija Bećković, Srbija


venecijanska komisija - Dnevni list Danas\nPočetna » venecijanska komisija\nVenecijanska komisija protiv oduzimanja crkvene imovine bez sudske odluke\nVenecijanska komisija je na svom sajtu objavila mišljenje o Predlogu zakona o slobodi veroispovesti u kojem pozdravljaju nameru Vlade Crne Gore da tu oblast uredi na savremen način, ali i podvlači da imovina ne može biti oduzeta bez sudske odluke.\nPiše: Beta, FoNet 24. 6. 2019.\nVenecijanska komisija Saveta Evrope je pozitivno ocenila Predlog zakona Crne Gore o slobodi veroispovesti i u mišljenju pozdravila „istinske napore crnogorskih vlasti“ da zamene zastareli Zakon o pravnom položaju verskih zajednica iz 1977. godine.\nVenecijanska komisija danas o Predlogu zakona o slobodi veroispovesti\nVenecijanska komisija raspravljaće danas o Predlogu zakona o slobodi veroispovijesti koji je usvojila crnogorska vlada a koji predviđa da sve verske zajednice, među kojima je i Srpska pravoslava crkva, moraju dokazati da su pre 1918. bili vlasnici crkvene imovine, inače će im biti oduzeta.\nPiše: V. Jeremić 25. 10. 2018.\nUstav našminkan evropskim standardima\nOd šest osnovnih primedbi koje je na račun nacrta ustavnih amandmana izrekla Venecijanska komisija Saveta Evrope, Ministarstvo pravde je formalno uvažilo svih šest, pokazuje nedavno objavljeni konačni nacrt amandmana.\nPiše: V. Jeremić 20. 9. 2018.\nPetrović: Venecijanska komisija ne piše članove Ustava već daje mišljenje\nPosle mišljenja Vencijanske komisije o ustavnim amandmanima u oblasti pravosuđa, struka i eksperti iz nevladinog sektora „treba da sednu i razmisle na koji način bi mogli da utiču na popravljanje tog teksta“, izjavila je u intervjuu FoNetu programska direktorka Beogradskog centra za ljudska prava Vesna Petrović.\nMandić: Ignorisanje Venecijanske komisije put ka Erdoganovoj Turskoj\nUkoliko se oglušimo o mišljenje Venecijanske komisije, biće jasno da smo definitivno zacrtali svoj pravno-politički put, kaže članica Centra za pravosudna istraživanja Sofija Mandić, dok potpredsednik Društva sudija Srbije Omer Hadžiomerović ističe da stavovi sudija o ustavnim amandmanima nemaju političku, već samo stručnu dimenziju.\nKuburović: Prihvatićemo sugestije Venecijanske komisije\nMinistarka pravde Srbije Nela Kuburović izjavila je danas da će država postupiti u skladu s primedbama Venecijanske komisije na predložene amandmane na Ustav Srbije u oblasti pravosuđa, ali da ne vidi razlog da se oni pišu ispočetka.\nKuburović: Poštovaće se sve primedbe Venecijanske komisije\nObaveza Ministarstva pravde je da ustavne amandmane u potpunosti uskladi sa primedbama Venecijanske komisije, koje su nedavno dostavljene, izjavila je danas ministarka Nela Kuburović u razgovoru sa šefom Delegacije Evropske unije Semom Fabricijem, koji je naglasio da je EU do sada u pravosudni sistem Srbije uložila više od 85 miliona evra.\nStruka zahteva ponovnu izradu ustavnih amandmana\nMišljenje Venecijanske komisije o predlogu ustavnih amandmana u značajnoj meri se podudarilo sa primedbama koje su na izgled ovog dokumenta mesecima unazad izricali predstavnici strukovnih udruženja, nevladinog sektora i pravosudni eksperti.\nPiše: V. Jeremić 27. 6. 2018.\nAKPA: Venecijanska komisija daje smernice a ne gotova rešenja\nAlumni klub Pravosudne akademije (AKPA) pozdravio je danas mišljenje Venecijanske komisija o predloženim amandmanima na Ustav Srbije u oblasti pravosuđa, ocenivši da mišljenje daje smernice za dalji rad, a ne gotova rešenja.\nEvropa traži remont srpskog Ustava\nVenecijanska komisija, ekspertsko telo Saveta Evrope za pitanja vladavine prava, uputila je niz zamerki na predlog Ustavnih amandmana koje je izradilo srpsko Ministarstvo pravde.\nPiše: V. Jeremić 25. 6. 2018.\nEvropa ima niz zamerki na naš ustav\nVenecijanska komisija, ekspertsko telo Saveta Evrope koje je zaduženo da oceni usklađenost ustavnih izmena sa evropskim zakonodavstvom, ima niz zamerki na predlog amandmana koje je Ministarstvo pravde u aprilu poslalo u Strazbur, nezvanično saznaje Danas.\nPiše: V. Jeremić 22. 6. 2018.\nSrpski plej odigrao simultanku u pobedi Efesa nad Zenitom\nFajon: Da bi ovo bilo uspešno, pozivamo opoziciju da se vrati u parlament i uključi u dijalog kako bi im vladajuća… https://t.co/7pAOEWMHfM\nDruženje sa članovima Kluba našeg lista u kafiću "Zvuci srca" #Klubčitalaca


Tanjug 25. januara 2021. 21:10\nANKARA – Turska farmaceutska kompanija „VisCoran Ilac Sanayii“ spremna je da proizvede milione doza ruske vakcine Sputnjik V nakon što budu obezbeđene odgovarajuće tehnologije, rekao je danas predsednik odbora direktora kompanije Ozturk Oran.\n„Nakon završetka procesa primopredaje tehnologija između dve zemlje, moći ćemo da proizvedemo milione doza u Turskoj“, rekao je on u intervjuu za agenciju Demiroren.\nPrema njegovim rečima, turska farmaceutska kompanija započela je pregovore sa Ruskim fondom za direktne investicije još u aprilu prošle godine, prenosi Sputnjik.\n„Postoje i kompanije sa kojima smo razgovarali o proizvodnim kapacitetima. Ocekuje se da će se ta vakcina proizvoditi u našoj zemlji, kao i da će se izvoziti u druge zemlje, ukljucujući evropske“, dodao je.


TABAKOVIĆ: Država je sposobna da upravlja Komercijalnom bankom\nDržava je sposobna da upravlja Komercijalnom bankom, ocenila je guvernerka Narodne banke Srbije Jorgovanka Tabaković osam dana uoči isteka roka za dostavljanje obavezujućih ponuda za prodaju najveće državne banke u Srbiji.\n- Od trenutka kada je država postala vlasnik 83% Komercijalne banke krajem novembra stekli su se uslovi da država pokaže koliko je odgovoran vlasnik. Ranije su mehanizmi ugovora bili takvi da država nikakvu odluku nije mogla da donese zbog veta stranih suvlasnika. Pa zar jedna nemačka banka KFW, koja je u vlasništvu države, nije dokaz da svakoj državi treba banka preko koje će sprovoditi svoje strateške projekte? - ističe Tabakovićeva.\nUpitana da li bi prodala kompaniju za iznos koji ona može da zaradi za pet ili šest godina Tabaković kaže da to, naravno, ne bi učinila.\n- Moja uloga kao guvernera je da pomognem državi kao akcionaru u procesu privatizacije, a ceneći reputaciju budućeg vlasnika i finasijsku stabilnost koju bi budući vlasnik trebalo da očuva - napominje ona.\n"Zaposleni rade i po 60 sati sedmično, a računa im se 40. To je robovski rad": Da li će zaživeti ini\nŽELIMO da sprečimo besplatan rad u mnogim, posebno manjim trgovinama u Srbiji, gde veliki broj zaposlenih radi i po 60 sati nedeljno a evidentira im se 40 radnih sati. Uz to, najčešće rade za minimalne zarade. To je robovski rad.Ovako, za "Novosti", inicijativu da se u trgovinskoj delatnosti zabrani rad nedeljom komentariše Jugoslav Ristić, predsedavajući Socijalno-ekonomskog saveta Grada Kragujevca. Ristić objašnjava da je kragujevački Socijalno-ekonomski savet uputio zvaničan predlog Vladi Srbije, odnosno resornim ministarstvima, i da su odluku o pokretanju ove inicijative jednoglasno podržali svi članovi. Dodaje da inicijativa ima i humani karakter, jer takav rad dugoročno ugrožava zdravlje radnika, a negativno utiče i na njihove porodice.\n- Većina ljudi koji rade u trgovinama ima samo dva slobodna dana tokom meseca. U manjim trgovinama to je već odavno postalo pravilo. Da ne govorimo o drugim vrstama zloupotreba, gde radnici i ne smeju da prijave kako i zašto dobijaju otkaze. Uobičajeno je da im poslodavac kaže: Ako nećeš, ima ko hoće - pojašnjava Ristić.Ristić, koji je i predsednik ovdašnje organizacije Saveza samostalnih sindikata, pojašnjava da je želja da se ovim predlogom radnici zaštite od zloupotreba poslodavaca, te da je cilj pronalaženje sistemskog rešenja kako bi se poštovala radnička prava:Mislim da se, prema trenutnoj situaciji, štite poslodavci koji zarađuju na nevoljama zaposlenih. Treba zaštititi radnike koji stvaraju prihod u ovoj, ali i bilo kojoj drugoj privrednoj grani.\nPavel Dudek (Pawel Dudek) je potom predstavio Xcalibra platformu za trgovanje digitalnom imovinom, koju svi zainteresovani mogu da pogledaju na xcalibra.com/, dok je Daniel Dabek iz iste kompanije predstavio Safex -inovativno tržište bazirano na softveru za sigurnu prodaju i kupovinu kriptovalutama.


Zajednička odbrana od Severne Koreje, sa nuklearnim kišobranom!\nM. K. 9. septembra 2016. 08:03\nPredsednik SAD Barak Obama obećao je danas u telefonskom razgovoru sa južnokorejskom predsednicom Park Geun Hje da će preduzeti sve neophodne mere zajedničke odbrane od Severne Koreje, uključujući i obezbeđivanje nukleranog kišobrana za zaštitu Seula.\nPredsednici su razgovarali nakon potresa tla u Južnoj Koreji izazvanog nukleranim testiranjem Severne Koreje.\nJužnokorejska predsednica je rekla da su se, tokom razgovora, dva lidera složila da koriste sva raspoloživa stredstva za pojačanje pritiska na Severnu Koreju kako bi odustali od svog nuklearnog programa, uključujući i usvajanje nove rezolucije Saveta bezbednosti Ujedinjnih nacija, prenosi Rojters.\nJapan je poslao vojne avione da provere moguću radijaciju nakon testa.\nDo sada je raspoređeno tri T-4 aviona, koji se obično koriste za obuku vojnih pilota.\nZamenik američkog državnog sekretara Danijel Rasel izjavio je da će blisko sarađivati sa Japanom, Kinom, Rusijom i Južnom Korejom kako bi izvršio snažan pritisak na Severnu Koreju nakon pete i najsnažnije nuklearne probe.\n„Ovo je izuzetno ozbiljna provokacija i narušavanje međunarodnog prava i pretnja celom regionu“, izjavio je Rasel pre sastanka sa japanskim ministrom spoljnih poslova.\nSeverna Koreja izvela je danas peti nuklearni test, koji je državna televizija opisala kao „najsnažniju eksploziju“ koju je izazvao Pjongjang.\nNuklerani test je izazvao seizmički potres na korejskom poluostrvu jačine 5,3 stepeni Rihterove skale.\n„Naši nuklerani eksperti testirali su najrazvijeniju nuklearnu bojevu glavu na severnom terenu za testiranje“, rečeno je na državnoj televiziji.\njuzna korejanuklearna probanuklearni kišobranSeverna Koreja


Moguće je da ste na otpusnoj listi videli da je bebi dat vitamin K na rođenju, ali vam niko nije…\nBebi opada kosa\nGotovo da nema roditelja koji se nije susreo sa situacijom da bebi opada kosa u manjem ili većem obimu. Iako…\nTaman kada vam se učini da se beba transformiše iz novorođenčeta crvene kože, obrazi joj rastu, a oči su sve…\nMiris majke i beba Beba prepoznaje miris majke od prvog dana. Taj prepoznatljiv miris je smiruje i zato je važan…\nMala težina bebe na rođenju je ako novorođenče ima manje od 2.500 grama. Ovo se često dešava bebama koje su…\nBeba je zamenila dan za noć i to se često dešava tokom prvih meseci. Roditelji žale da beba tokom noći…\nKada dovedete novorođenče iz porodilišta, verovatno ćete biti oduševljeni svojom bebom i želećete da je gledate čak i dok spava.…\nPustite da tata smiri uplakanu bebu. Verujte da su oni nekada čak bolji od mame ili bake u tom poslu,…\nZnaci anksioznosti: 12 diskretnih znakova da ste anksiozni


Vulin “smenio” načelnika Saobraćajne policije u Nišu\nDragan Pešić, načelnik Saobraćajne policije u Nišu, smenjen je danas, naveo je MUP\nMinistar policije Aleksandar Vulin održao je sastanak sa rukovodstvom niške Policijske uprave, na kome je odlučeno da Pešić bude smenjen\nMUP nije precizirao zašto je načelnik smenjen, kao i da li to ima veze sa saobraćajnom nesrećom u kojoj su 4. januara na trotoaru u Nišu stradala dva pešaka\nDoneta je i odluka da se pojača kontrola saobraćaja u gradu i da se pojača prisustvo saobraćajnih policajaca kojima će pomoći kolege iz drugih policijskih uprava, saopštio je MUP\nZbog ove nesreće Nišlije su više puta protestvovale zahtevajući smenu načelnika Policijske uprave Slaviše Virijevića kao i bezbedniji saobraćaj u gradu\nNačelnik Saobraćajne policije u Nišu, Dragan Pešić smenjen je danas na sastanku koji je ministar policije Aleksandar Vulin održao sa rukovodstvom niške Policijske uprave, navedeno je u današnjem saopštenju Ministastva unutrašnjih poslova(MUP).\nU saopštenju nije precizirano zbog čega je načelnik Pešić smenjen, kao i da li njegova smena ima veze sa saobraćajnom nesrećom koja se dogodila 4. januara ove godine u niškom naselju Duvanište kada su dva pešaka poginula na trotoaru pošto je na njih naleteo automobil.\n-Na sastanku su analizirane i predočene sve mere i aktivnosti koje je policija preduzela povodom saobraćajne nesreće u Duvaništu. Doneta je i odluka da se pojača kontrola saobraćaja u gradu i da se pojača prisustvo saobraćajnih policajaca kojima će pomoći kolege iz drugih policijskih uprava-saopštio je MUP, posle sastanka u Nišu, kome su osim Vulina prisustvovali direktor policije Vladimir Rebić, kao i načelnik Uprave saobraćajne policije Nebojša Arsov.\nPolicijska uprava Niš će se, kako je navedeno, obratiti gradskom rukovodstvu sa konkretnim predlozima za poboljšanje saobraćajne infrastrukture u gradu.\nNišlije su više puta protestovale, poslednji put prethodne subote, nakon ove saobraćajne nesreće, zahtevajući smenu načelnika Policijske uprave Slaviše Virijevića kao i bezbedniji saobraćaj u gradu.\nU nesreći koja se dogodila početkom ove godine na Bulevaru Medijana u Nišu stradali su Dejan Ilić (48), poverenik Udruženih sindikata Srbije Sloga za južnu Srbiju i predsednik sindikata Sloga u kompaniji “Filip Moris” i dečak A. P.(12). Beograđanin N. S.(20) vozač “audija”, koji je pokosio pešake, uhapšen je, a na saslušanju se branio ćutanjem.


EVROPSKA NEDELJA PROGRAMIRANJA 2019\n19. oktobar 2019. - Galerija fotografija\nNedelja iza nas posvećena je obeležavanju i promociji Evropske nedelje kodiranja nizom aktivnosti sa učenicima od III do VIII razreda. EU nedelja programiranja je samonikla inicijativa koja ima za cilj da približi programiranje i digitalnu pismenost svima na zabavan i zanimljiv način. Učenje programiranja nam pomaže da bolje shvatimo svet oko nas koji se brzo menja, da bolje razumemo kako tehnologija funkcioniše i razvijemo veštine i sposobnosti koje nam pomažu da istražujemo nove ideje i da inoviramo.\nUčenici III razreda su se na času Od igračke do računara upoznali sa programiranjem na vrlo interesantan način, pomažući ljutoj ptici da dodje do zlog praseta. Reašavajući putanju koju prelazi ptica, oni su programirali i algoritamski razmišljali, a pri tom se zabavljali. Zjedno sa njima su programirali i učenici VII i VIII razreda, predstavnici Učeničkog parlamenta pomažući i družeći se sa mlađim drugarima.\nSa učenicima III i IV razreda je održan ugledni čas. Na ovom času, učenici su rešavali igrice „Kako da napravim algoritam?“ , koristili su platformu za vizuelno (blok) programiranje i predstavljali su rešenje problema (algoritam) pomoću Mapa uma.\nUčenici V i VI razreda su se zabavljali koristeći vizuelno programiranje prilagođeno njihovom uzrastu.\nUčenici VII i VIII razreda su Evropsku nedelju kodiranja proveli uz Microbit uređaje.\nUkoliko želite da pročitate više o EU nedelji kodiranja kliknite ovde.


GDE NAJVIŠE MOŽETE DA ZARADITE KAO SEZONSKI RADNIK, A ČEGA DA SE ČUVATE - Užice Oglasna Tabla\nGDE NAJVIŠE MOŽETE DA ZARADITE KAO SEZONSKI RADNIK, A ČEGA DA SE ČUVATE\nаприл 11, 2017 април 11, 2017 0313\nZa sezonske poslove najčešće se opredeljuju studenti i mladi nezaposleni ljudi, kao i osobe u penziji. Berači voća i povrća, dadilje, ugostiteljski radnici, fotografi – samo su neka od traženih zanimanja.\nRadnici na poljoprivrednim gazdinstvima za poslove skupljanja sena, priprema njive za setvu radnicima plaćaju 180 dinara po satu. U prestoničkim kafićima cena jednog odrađenog dana konobarisanja je oko 1.000, 1.200 dinara, dok je u drugim gradovima nešto niža. U ponudi je i posao čuvanja ovaca, a gazde primaju „samo ozbiljne“. Zainteresovanima su obezbeđeni smeštaj i hrana, a farmeri plaćaju i do 400 evra mesečno.\nU Crnoj Gori je velika potražnja za kuvarima, konobarima i drugim pomoćnim radnicima, ali je njihovim novim zakonima procedura zapošljavanja znatno otežana. Ipak, vredi se pomučiti jer za posao kuvara može da se zaradi od 800 do 1.200 evra, restoranskog konobara od 300 do 500 evra (plus bakšiš), pomoćnog kuvara od 400 do 500 evra. Za posao domaćina na brodu plate su i do 1.000 evra mesečno, ali posao podrazumeva i održavanje higijene, pranje veša, serviranje…\nIzvor: Blic, Jovana Aleksić\nODOBRENO 40 MILIONA DINARA ZA IDEJNI PROJEKAT IZGRADNJE TUNELA ISPOD KADINJAČE


Sekopak je u saradnji sa JKP Mediana iz Niša organizovao akciju prikupljanja staklene ambalaže. Staklo je ambalaža koja može više puta da se reciklira i da nikad ne izgubi na dobrom kvalitetu, upravo iz toga razloga je ovakva akcija veoma značajna.\nAkcija pod nazivom “Donesi staklenu ambalažu i poklon potraži” organizovana je 25. avgusta na 5 gradskih lokacija u Nišu. Građani Niša su za prikupljenih 3kg staklene ambalaže mogli da osvoje zanimljive poklone. Cilj ovakvih akcija je da apeluje na građane da učine nešto korisno za svoj grad i za planetu na kojoj žive.\n“Sakupljanje stakla je veoma važno jer je jedini ambalažni otpad koji je sto posto reciklabilan, možemo ga reciklirati mnogo puta i uvek će se vratiti kao ambalaža. Zato insistiramo na sakupljanju stakla, koje u Srbiji nije baš na zavidnom nivou, kao što je slučaj sa reciklažom papira i limenki. Želimo da podignemo svest naših građana po pitanju staklene ambalaže, a ovo je prva akcija koja kreće iz Niša. Akciju ćemo produžiti i narednih meseci, a građani će moći da, donošenjem ambalaže, dobiju poklone. Na ovaj način svako od nas daje doprinos očuvanju životne sredine, izjavila je Violeta Belanović Kokir, direktorka “Sekopaka”.


Profesor Nenad Stefanović sa PMF-a dobitnik najvišeg priznanja Microsoft-a | InfoKG - Gradski portal - Kragujevac - Najnovije vesti\nProfesor Nenad Stefanović sa PMF-a dobitnik najvišeg priznanja Microsoft-a\n13:00 | Utorak, 09 02 2021\nProf. dr Nenad Stefanović sa Prirodno matematičkog fakulteta, duži niz godina sarađuje sa kompanijom Microsoft, a nedavno je kao priznanje za svoj uspešan rad i saradnju, dobio najviši status koji ova kompanija dodeljuje u oblasti edukacije – Microsoft Innovative Educator Fellow.\nOvo priznanje se dodeljuje samo jednom nastavniku iz neke zemlje i to je prvo zvanje dodeljeno profesoru iz Srbije.\nNajviši status koji kompanija Microsoft dodeljuje nastavnicima u oblasti primene savremenih informacionih i komunikacionih tehnologija u obrazovnom procesu pripalo je prof. dr Nenadu Stefanoviću sa Prirodno-matematičkog fakulteta Univerziteta u Kragujevcu.\nOvaj status se dodeljuje na osnovu postignutih rezultata rada na digitalnoj transformaciji obrazovanja.\nNajviše Microsoft-ovo priznanje u oblasti edukacije mogu da dobiju nastavnici koji su demonstrirali liderstvo kroz mentorstva, realizaciju predavanja, implementaciju naprednih IT servisa u obrazovnim procesima i pružanje podrške drugim edukatorima.\nPotrebno je i da nastavnici budu aktivni na društvenim mrežama i da važe za eksperte iz oblasti primene IT tehnologija u obrazovanju.\nPrirodno-matematički fakultet Univerziteta u Kragujevcu je implementirao IT servise za obrazovanje, a zahvaljujući postignutim rezultatima ovoj ustanovi je dodeljen status Microsoft School.\nMaster rad studenta PMF-a Dragutina Ostojića najbolji iz oblasti računarstva za 2021. godinu 14:00\nDodeljene nagrade Fonda Nenada M. Kostića, jedna od dobitnica sa kragujevačkog PMF-a (FOTO) 11:00


By tamara lukic / October 3, 2016 / / Nema Komentara\nNaša grupa vratila se iz Hari Poter okruženja, tradicionalne britanske srednje škole Shiplake College, u kojoj su dve nedelje deca bila na letnjoj školi engleskog jezika. Osim bajkovitog okruženja gradića Henlija na reci Temzi, imali su priliku i da uživaju u obilascima i bolje dožive Englesku i njen duh. Boravak u jednoj pravoj srednjoj školi […]\nLondon je jedna od najvećih i najlepših prestonica sveta. Čuven je po brojnim znamenitostima, muzejima, galerijama, pozorištima i modnim događajima. Poznat je i kao multikulturalna metropola sa mnoštvom prelepo uređenih parkova i zelenih površina. Boravkom u Londonu stičete jedinstvenu priliku da objedinite usavršavanje engleskog jezika, uživanje u atrakcijama grada i kulturološkom šarenilu koje ovaj grad […]\nUkoliko razmišljate o učenju engleskog jezika, najbolje mesto je svakako škola u samom centru Londona. Embassy Summer-UCL škola nalazi se u samom centru grada, pri univerzitetu UCL (University College London). Nastava se održava u prostorijama univerziteta, učionice su savremeno opremljene, po visokim standardima, što i odgovara jednom od najpoznatijih londonskih univerziteta. Lokacija škole je takva da su […]\nFrankfurt je grad koji oduševljava u svakom pogledu. Sinonim je za bogatstvo i eleganciju, a važi za jedan od najznačajnijih ekonomskih centara Evrope. Drugi je po važnosti finansijski centar u Evropi, odmah posle Londona. Grad obiluje istorijskim znamenitostima, a samo neke od njih su katedrala Dom St. Bartholomaus, crkve Paulskriche i Liebfrauenkirche.. Za one koji vreme žele da posvete […]\nNemački u Beču najefikasnije ćete naučiti u renomiranoj školi nemačkog jezika, Actilingua. Ova škola nemačkog jezika osnovana je još 1988. godine, a do dana današnjeg stekla je svetsku reputaciju kao škola sa širokom ponudom kurseva nemačkog jezika za sve uzraste. U okviru kurseva nemačkog jezika uči se i usavršava gramatika, rečnik, izgovor i konverzacija u […]\nBy tamara lukic / September 30, 2016 / / Nema Komentara\nUkoliko vas zanima kako je Egidinim polaznicima bilo na kursevima nemačkog jezika u Beču, pročitajte utiske koji slede! Više o školi nemačkog jezika Actilingua i kursevima na koje možete upisati vaše dete, saznajte klikom na: učenje nemačkog jezika u Beču. Marina, 16 godina Ovo je već treća godina da idem na kurs nemačkog u Actilingua […]\nUčenje stranog jezika uvek je zanimljivije ukoliko je spojeno sa avanturističkim aktivnostima. Prilika da se leto provede u kampu, uz druženje sa vršnjacima iz celog sveta, igru i zabavu, a uz to i vežba strani jezik i proširi postojeće znanje, san je svakog deteta. U letnjem kampu koji organizuje PGL, idealni letnji raspust postaje stvarnost. […]\nUkoliko razmišljate o tome da pošaljete svoje dete da provede leto na Malti, pročitajte pismo s utiscima jednog od polaznika kursa i saznajte zašto treba da rezervišete mesto. “Poštovana Tamara, Prije dva dana vratio sam se sa Malte, gdje sam preko Vaše agencije uplatio kurs engleskog jezika. Želim da Vam se zahvalim na svim pruženim informacijama […]\nBy egida_admin / September 19, 2016 / / Nema Komentara\nGrupni polasci na kurseve jezika u inostranstvu za decu su neponovljivo iskustvo, kojeg se sa radošću sećaju i željno očekuju sledeće leto i novu priliku za novi kamp jezika u inostranstvu. Egidini polaznici su ovogodišnji letnji raspust proveli na pet lokacija, a svaki grupni polazak bio je specifičan po nečemu. Za one koji su želeli […]


NBA hitno prekinula sezonu (FOTO) - Trebevic.net\nNBA hitno prekinula sezonu (FOTO)\nČelni ljudi NBA lige saopštili su da se do daljnjeg neće igrati utakmice u najjačoj košarkaškoj ligi na svijetu zbog virusa korona.\nDo ovakve odluke došli su jer je centar Јute Rudi Gober testiran pozitivan na ovaj virus.\nGober se nije osjećao najbolje i zbog toga je utakmica između Oklahome i Јute prvo kasnila, a potom je i odložena.\nKada su stigli rezultati i kada je potvrđeno da je Gober zaražen, NBA je odmah saopštila da se do daljnjeg suspenduje liga.\nNBA je saopštila da se Gober nije nalazio u dvorani.\nSada se očekuje da se svi košarkaši Јute pregledaju, kao i svi ljudi u franšizi koji su imali kontakt sa Francuzem.\nPored toga, testiraće se i ostali košarkaši u ligi, pogotovo oni protiv kojih je Јuta igrala u posljednjih osam dana – Toronto, Detroit, Boston i Njujork.


Media Jam hakaton: Podkast u Srbiji – novi medijski prostor | PC Press\nMedia Jam hakaton: Podkast u Srbiji – novi medijski prostor\n12. april 2019. 12. april 2019. Marko Nešović\nMedijsko tržište u Srbiji može da ima velike koristi od podkasta – audio i video forme sadržaja koja se globalno širi, a postaje sve popularnija kod mlađe publike u Srbiji. Tim povodom, danas je, 12. aprila, počeo dvodnevni Media Jam hakaton posvećen podkastima u organizaciji USAID-ovog Projekta jačanja okruženja za održivost medija i Impact Hub-a u Beogradu.\nUčesnici ovog događaja dobili su priliku, prostor i podršku stručnjaka da tokom dva dana razviju održivo rešenje za svoj podkast ili naprave koncept nove platforme koja će služiti kao baza znanja za celu podkasting zajednicu u Srbiji. Najuspešniji timovi i rešenja osvojiće vredne nagrade, kao što su odlazak na konferenciju „Podcast Day“ u London i višemesečno mentorstvo, prostor za rad, snimanje i distribuciju podkasta. Tim koji razvije najbolji koncept za održivu platformu, dobija mentorstvo i mogućnost da aplicira za finansijsku podršku od USAID-ovog Projekta jačanja okruženja za održivost medija, za dalji razvoj platforme. Timovi koji se takmiče će svoja rešenja i ideje predstaviti stručnom žiriju koji će odluku o pobednicima doneti drugog dana hakatona, 13. aprila.\nOtvarajući Media Jam hakaton, Majk de la Rosa, direktor misije USAID-a u Srbiji, izjavio je: „Reklamno tržište za podkaste nastavlja da raste i veliki svetski brendovi sve više koriste ovaj format za reklamiranje. Podržavajući ovakve događaje, nadamo se da ćemo pomoći saradnju srpskih medija i IT zajednice da razvije i testira nova rešenja za razvoj, distribuciju i monetizaciju digitalnog sadržaja. Kada se realizuju, ovakva digitalna i podkasting rešenja omogućiće medijima da budu ekonomski održiviji, dok će građani Srbije imati bolji pristup različitim informacijama i programskim sadržajima kroz nove digitalne formate i kanale“.\n„Najznačajniji doprinos podkasta srpskom medijskom tržištu je u domenu raznolikosti i inovativnosti programskog autorskog sadržaja“, rekla je dr Ana Martinoli, vanredna profesorka Fakulteta dramskih umetnosti Univerziteta u Beogradu i teoretičarka medija. „Za postizanje punih kapaciteta podkasta kod nas, osim animacije auditorijuma, biće neophodna podrška i prepoznavanje medijske regulative, medijske industrije i industrije oglašavanja i marketinga“, dodala je Martinoli.\nSama inicijativa USAID-ovog Projekta jačanja okruženja za održivost medija i Impact Huba da pruži podršku domaćim podkastima se ovde ne završava. Impact Hub je napravio dve kabine za podkast koje će zainteresovani podkasteri moći da iznajme, a nastaviće i sa mentorstvom, direktnim radom i razvojem platforme koja će koristiti celoj zajednici.\nTagovi: Impact Hub Belgrade, Media Jam hakaton, Mediji, Podkast, USAID\n← Antena od četiri inča omogućava slanje poruka iz dubine zemlje\nHuawei planira da sledeće godine postane najveći brend pametnih telefona →


Turističke agencije u Srbiji: Putnici ne prave problem zbog doplate avionskih karata\n08. jun 2022. 11:25:28\tPročitano 58 puta\nKomercijalni direktor turističke agencije Plana turs Milan Vasić rekao je da je zanemarljivo malo žalbi zbog naknadne doplate avionske karte u okviru aranžmana.\n„Obavestili smo putnike 20 dana pre početka aranžmana da zbog poskupljenja goriva aviokompanije traže doplatu od 30 do 50 evra za kartu i nema mnogo žalbi zbog toga”, rekao je Vasić.\nDoplata za avioprevoz do grčkih ostrva je, kako je rekao, od 30 do 35 evra, za Tursku 40 evra, a za Egipat 50 evra.\nVasić je rekao da vrednost aviokarte čini 50 odsto vrednosti aranžmana za Egipat i da košta 300 evra, pa je doplata od 50 evra nešto manje od 20 odsto od cene letovanja u toj zemlji.\nVasić je rekao da su ti aranžmani prodati početkom godine, pre poskupljenja goriva, i da su agencije napravile aneks ugovora, ali da putnici ne traže da vide kalkulaciju.\nTa agencija je, prema njegovim rečima, skoro rasprodala sve aranžmane sa aviprevozom za jul i avgust, a da u ponudi ima još aranžmana sa autobuskim i sopstvenim prevozom.\nTuristička agencija Euroturs iz Niša je, prema rečima generalnog direktora Milana Petkovića, odlučila da iz sopstvenog prihoda plati trošak doplate za aviokarte jer „nije želela da izaziva nezadovoljstvo kod putnika”.\nDoplate za aviokarte su, prema njegovim rečima, bile od 70 do 100 evra.\n„Preuzeli smo trošak doplate na svoju štetu jer nismo želeli nezadovoljne putnike iako je karta poskupela iz objektivnih razloga”, rekao je Petković.\nPetković je rekao da nema problema sa skupim aranžmanima gde su doplate za aviokarte najveće jer se oni, uglavnom, ne prodaju mnogo ranije u odnosu na vreme korišćenja, pa nije ni bilo doplata.\nOn je rekao da se strahuje šta će biti dalje i da li će gorivo poskupljivati i tokom leta jer niko ne garantuje da je ovo poskupljenje karata konačno.\nDirektorka turističke agencije Olimpik travel u Kragujevcu Branka Karadžić rekla je da ta agencija nije imala do sada problema zbog doplate avionskih karata jer je u programima naznačena ta mogućnost i putnici su time na vreme obavešteni.\n„Bojimo se da to neće biti poslednje poskupljenje avonskih karata i to može da napravi problem tokom leta”, rekla je Karadžić.\nViše iz ove kategorije « Prehrambeni tehnolog: Koji je sladoled najgori za decu? "IKEA" POVLAČI PROIZVOD: Zbog aparata koji može da pukne, poziv kupcima da ga vrate i dobiju novac nazad »


Kineski horoskop za Septembar | smiuchin\n≈ Comments Off on Kineski horoskop za Septembar\nMesec u znaku Petla može biti pravi emocionalni izazov. Osobe u znaku Pacova koje su sklone analiziranju situacije moraju ostati staloženi i na distanci prilikom susreta sa zahtevnim ljudima ili situacijama. Mlad mesec 5. septembra donosi novi početak, pa ga iskoristite da otkrijete nove mogućnosti za sebe i svoju porodicu. Pun mesec 19. septembra će vam biti veoma pogodan za dešavanja na ljubavnom planu. Vaša odlučnost će omogućiti da još više zbližite drage osobe.\nMesec u znaku Petla vam omogućava da dostignete stabilnost i sigurnost, pa ćete biti u prilici da pomognete onima koji su u nevolji. Ako želite da poboljšate stanje na poslovnom planu, idealan trenutak je period mladog meseca, 5. septembra. Očekujte da će svaki vaš trud biti nagrađen. Ali povedite računa o porodičnim odnosima 19. septembra u vreme punog meseca. Pred kraj meseca vam je odličan period za društveni život, pa se slobodno opustite i uživajte.\nNe smete zapostaviti svoje obaveze, naročito porodične. Ako želite da postignete promene morate da reagujete brzo. U vreme mladog meseca, 5. septembra ćete zablistati, ali budite oprezni kada svoje želje i snove delite sa drugima. Pravi je trenutak da svoje poslovne planove pretočite u delo, jer plenite entuzijazmom. Romantični trenuci vas očekuju u vreme punog meseca, 19. avgusta, pa je to pravo vreme da provedete nezaboravne trenutke sa voljenom osobom. Trebalo bi češće da izlazite i družite se, pa slobodno prihvatite pozive prijatelja za izlazak.\nOčekujte važne lekcije od ljudi koji će vas okruživati u mesecu Petla. Neobično jake romantične emocije preplaviće vas u vreme mladog meseca 5. septembra. Iako će ta osećanja biti prava, stvari se mogu iskomplikovati. Zato morate biti iskreni u vezi sa svim što eventualna nova veza sa sobom donosi. Ali ćete zato biti neraspoloženi u vreme punog meseca, 19. septembra. Kako se mesec bliži kraju, trebalo bi da poslušate savete koji se tiču finansija.\nBićete od pomoći mnogima u toku meseca Petla. Zato bi trebalo da se angažujete u humanitarnim projektima u vreme mladog meseca 5. septembra. Nemojte se iznenaditi ako vas preplavi osećaj nesigurnosti i straha, jer ćete moći da računate na pomoć prijatelja. Prema sebi ćete biti iskreni 19. septembra, kada je pun mesec i to je pravi trenutak da preispitate svoje odluke koje se tiču nekih loših navika.\nOvo je mesec kada morate biti veoma strpljivi ii donositi zrele odluke, ali vaše prisustvo pozitivno utiče na ljude koji vas okružuju. Iskoristite povoljan period mladog meseca, 5. septembra i pokrenite nove poslovne projekte i sprovedite svoje ideje u delo. Ali, ovo je i pravo vreme da svoju vezu podignete na novi nivo. Pazite da ne zapostavite svoje zdravlje dok brinete o drugima, a vreme punog meseca, 19. septembra iskoristite za dobar san.\nMesec Petla je idealan za ostvarenje svih ukazanih mogućnosti. Sve ambiciozne planove pravite u vreme mladog meseca, 5. septembra. Ako vam se ukaže prilika za sklapanje braka ili početak romatične veze, najbolje je da se to desi između 11. i 18 septembra. Nakon punog meseca, 19. septembra, dajte sebi oduška i uživajte sa prijateljima.\nMesec Petla vam donosi period zbunjenosti i osećaja preopterećenja, ali ne dozvolite da vam išta stoji na putu sreći. Očekujte brojne izazove u vreme mladog meseca , 5. septembra, zato je neophodno da se organizujete. Bolje ćete se osećati u sređenom životnom prostoru, zato je važno da se dobro organizujete. Pratite svoju intuiciju u vreme punog meseca 19. septembra, i povežite se sa ljudim koji su vam bliski na duhovnom nivou.\nSpremite se na veoma važnu ulogu koju ćete imati u vašem okruženju u vreme meseca Petla. Period mladog meseca, 5. septembra obavezno iskoristite za početak poslovnih projekata ili učenje novih veština. Ne prepustite se osećaju sumnje koja će se javiti 19. septembra, kada počinje period punog meseca. Budite strpljivi, i sve neprijatne situacije će proći. Odolite iskušenju da svoje nezadovoljstveo iskaljujete na drugima, i prihvatite pomoć koja vam se nudi.\nNemojte propustiti da iskoristite sve mogućnosti koje vam pruža mesec Petla, jer to je vaš mesec. Vreme mladog meseca, 5. septembra, idealan je period za donošenje odluka koje se tiču vašeg zdravlja i izgleda, čak i male promene mogu učiniti veliku razliku. Vaša saosećajnost i humanost će doći do izražaja 19. septembra, kada je pun mesec. Pokušajte da napravite listu prioriteta, jer ćete u suprotnom osećati kao da ste pod pritiskom da sve postignete.\nIskoristite mesec Petla da se rešite obaveza koje su vam na teretu. Vreme mladog meseca, koji je 5. septembra, je pravo vreme da preispitate svoja svoje odluke i postupke. Napravite porodični plan posvećen zdravom životu i posvetite se tome nakon 19. Septembra, kad je pun mesec. Nemojte prebacivati sebi zbog vremena posvećenog ličnom usavršavanju.\nMesec Petla je period u kome su emocije znatno izražene, a među njima i ljubomora i posesivnost. Kućnim poslovima, sređivanju stvari na poslovnom planu ili definisanju odnosa sa prijateljima se posvetite u vreme mladog meseca, 5. septembra. Vreme je da se potpuno posvetite svom poslu, i trud će vam se isplatiti. Pun mesec, 19. septembra, doneće vam priliku za povezivanje na duhovnom nivou sa voljenom osobom, ali i dosta strasti.


Dodik putuje u Moskvu, Mogerini dolazi u BiH – dijalogin.tv\nDodik putuje u Moskvu, Mogerini dolazi u BiH\nPredsjednik Republike Srpske Milorad Dodik sutra putuje na važan sastanak u Moskvu zbog čega neće biti u prilici da se sastane sa visokim predstavnikom EU za spoljnu politiku i bezbjednost Federikom Mogerini, koja dolazi u posjetu BiH.\nOn je rekao da putuje u Moskvu na sastanak koji je dogovoren još prije mjesec dana i ne može biti otkazan.\nDodao je da će interese SNSD-a na tom sastanku predstavljati potpredsjednica stranke Željka Cvijanović.\nIstiče da nema ništa protiv evropskog puta BiH ako funkcioniše dogovoreni mehanizam koordinacije, koji podrazumijeva da je Republika Srpska vidljiva i zastupljena na tom putu.\nČestitka potpredsjednice FBiH Mahmutbegović povodom Dana nezavisnosti BiH


RTCG - Radio Televizija Crne Gore - Nacionalni javni servis :: Društvo :: Jačati mjere za smanjenje rizika od nepogoda\nVUČINOVIĆ PORUČILA 01. 08. 2019. 14:35 >> 14:42 0\nVlada, lokalne zajednice i nadležne službe moraju i dalje jačati saradnju, kako bi preventivu podigli na još veći nivo u cilju smanjenja rizika od elementarnih nepogoda, smatra ministarka bez portfelja Marija Vučinović.\nOna je, kako je saopšteno iz Vlade, kazala da je od početka godine više crnogorskih opština pretrpjelo značajne štete usljed elementarnih nepogoda.\n„Vladina Komisija za procjenu šteta od elementarnih nepogoda, u svim opštinama je reagovala pravovremeno i odobrila pomoć u skladu sa svojim propisima, kao i procjenama šteta od strane komisija lokalnih uprava“, rekla je Vučinović.\nOna je kazala da je, kao predsjednica Komisije, imala vanredne posjete opštinama koje su pretrpjele štete usljed jakog nevremena, kao i redovne radne posjete gradovima kojima je ranije odobrena pomoć, u cilju skrininga, ali i upoznavanja sa novitetima u okviru rada Komisije.\n„Iako se nadam da period pred nama neće obilježiti slične elementarne nepogode, moramo i dalje jačati saradnju između Vlade, lokalnih zajednica i nadležnih službi, kako bi preventivu podigli na još veći nivo, a sve u cilju smanjenja rizika od elementarnih nepogoda“, istakla je Vučinović.\nKako je navela, aktivnosti kabineta kojim rukovodi u prethodnom periodu obilježili su i bilateralni sastanci na kojima su razmijenjena mišljenja o načinima i daljem jačanju buduće saradnje sa zemljama regiona i članicama Evropske unije.\n„Naredni period biće posvećen daljoj saradnji sa opštinama i nadležnim, kako državnim tako i lokalnim službama, ali i međunarodnim organizacijama u Crnoj Gori, kako bismo omogućili još kvalitetnije uslove i načine rada u cilju smanjenja rizika od potencijalnih vremenskih nepogoda“, kazala je Vučinović.


U prethodnih mesec dana u Rumuniji je zabeležen nagli rast broja novih infekcija, sa oko 1.000 sredinom decembra do današnjih 34.225. Počeo je da raste i broj smrtnih ishoda od posledica zaraze, a u prethodna 24 časa vlasti su prijavile 94, najviše u poslednjih mesec dana.\nNevakcinisani čine tri četvrtine smrtnih ishoda u poslednja 24 časa, kao i više od 80 odsto od 692 kovid pacijenta na odeljenjima intenzivne nege u rumunskim bolnicama.\nUprkos velikom broju infekcija korona virusom, u Rumuniji je znatno manje hospitalizovanih i smrtnih ishoda u poređenju sa prethodnim talasom, koji je prošle jeseni doveo do prenapregnutosti zdravstvenog sistema.\nRumunija koronavirus najnovije vesti koronavirus


Laguna - Stoleće u Alentežu - Žoze Saramago - Knjige o kojima se priča\nNagrada grada Lisabona.\nPorodična saga koja obuhvata gotovo čitav XX vek u Portugaliji, uključujući i „karanfil revoluciju“ 1974. godine, kada je posle četiri decenije srušena diktatura i uspostavljen demokratski sistem u zemlji. Roman duboko ličan, Stoleće u Alentežu (1980) prvo je Saramagovo delo s piščevim prepoznatljivim rukopisom, blistavim stilom koji zanemaruje pravopisne norme i specifičnim glasom i humorom koji uzdižu njegove romane do najviših ostvarenja savremene svetske književnosti.\nUpečatljiv portret savremene portugalske istorije, ovaj roman ispunjen je pitoresknim i nezaboravnim likovima nekoliko generacija seljačke porodice Mau-Tempo iz Alenteža, koja je sa svojim sunarodnicima, mahom seoskim stanovništvom, ponela najteže breme portugalske povesti XX veka. Pod Saramagovim perom, socijalna istorija i prikaz napornog težačkog rada na selu uzdiže se do poetske metafore o ljudskom životu uopšte i čovekovoj veri u srećniju budućnost.\n„Saramago je veliki majstor priča o stvarima koje je iskusio ili izmislio, ispoljavajući nesvakidašnje umeće da izbriše granice između doživljenog i izmaštanog.“ The New York Times\n„Stoleće u Alentežu nije ni izdaleka tužna priča. Jedinstven pripovedački stil polako, kako se radnja razvija, pretvara čitaoca u učesnika i uvlači ga u svoje neodoljive i duhovite dijaloge i događaje.“ Historical Novel Society\n„Iz poglavlja u poglavlje ređaju se u ovom romanu predivne priče sa portugalskog sela, o kojima povremeno pisac kao da ćaska sa čitaocem, što će u kasnijim romanima postati zaštitni znak njegovog pripovedačkog postupka.“ Bob Korbet


15. jun - 4. jul 2016.\nIzbor od pedesetak lutaka na izložbi ima za cilj da predstavi svu raznovrsnost i različitost njihovih tipova u japanskoj tradiciji. Hina lutke ilustruju Dan devojčica, (U Japanu, 3. marta, porodice sa devojčicama slave Hina Macuri ili Dan devojčica. Ovaj prelepi festival star je preko 1000 godina. Izlažući svoj komplet Hina lutaka, svaka porodica se moli za sreću svojih kćerki.) Gogacu lutke vezuju se za Dan dečaka i ovaj praznik slave porodice sa muškom decom. (Festival za dečake, koji odgovara martovskom Hina Macuriju, naziva se Tango no Seku i obeležava se 5. maja. Porodice koje imaju sinove izlažu minijature ratnika u nošnjama i oklopima, i mole se da njihovi sinovi postanu snažni i zdravi).\nKulturu lutaka prožimaju i prepoznatljive teme iz No pozorišta. (No pozorište nastalo je u Muromaći periodu (1400-1600), i jedno je od najznačajnijih japanskih tradicionalnih umetničkih formi. U njemu glumci nose maske i bogatu nošnju). Zajedno sa No pozorištem, Bunraku i Kabuki su takođe poznati kao dve japanske velike tradicionalne umetničke forme. Teme na pojedinim lutkama na izložbi preuzete su iz nekih od najpoznatijih No, Bunraku i Kabuki scena.


Saradnjom izbeći vraćanje viza | Grupa 484\nNajave da bi povećan broj lažnih azilanata mogao da ugrozi bezvizni režim Srbije sa EU do sada su najozbiljnije zato što dolaze u trenutku kada stupa na snagu izmenjena regulativa EU o tom pitanju, kaže izvršni direktor Grupe 484 Vladimir Petronijević. Rešenje problema moguće jedino u saradnji sa EU, ističe Petronijević.\nIzvršni direktor Grupe 484 Vladimir Petronijević rkeao je gostujući u Dnevniku RTS-a da su najave o ukidanju bezviznog režima Srbije sa EU zbog povećanog broja lažnoh azilanata do sada najozbiljnije.\n„Po izmenjenoj regulativi Evropski parlament nema ulogu koju je imao u uspostavljanju bezviznog režima i to nije dobro za Srbiju jer tamo Srbija ima dosta prijatelja“, kaže Petronijević.\n„Svakako da odluka koju bi donela Komisija ili Savet mora uzeti u obzir političke okolnosti u kojima se nalaze zemlje Zapadnog Balkana i Srbija koja treba da uđe u proces pristuipanja EU“, kaže Petronijević.\n„Srbija treba da izvrši analizu svega što je urađeno na inkluziji manjinskih grupa i da se u tom smislu revidira politika“, kaže Petronijević.


NAKON POSTROJAVANJA PRIPADNIKA OS BiH U BANJOJ LUCI: Oglasila se i zapovjednica Gizelle Wilz – Haber.ba\nNAKON POSTROJAVANJA PRIPADNIKA OS BiH U BANJOJ LUCI: Oglasila se i zapovjednica Gizelle Wilz\nZapovjednica Štaba NATO-a, brigadni general američke vojske Giselle Wilz, upitana za komentar današnjeg postrojavanja pripadnika Oružanih snaga BiH u Banjoj Luci, izjavila je za kako je ono bilo u skladu s ranijim odlukama i preporukama.\nGiselle Wilz - NAP\n“Na osnovu današnjih izvještaja medija, izgleda da su OSBiH učestvovale na ceremonijalnim aktivnostima 8. januara odavanja počasti palim borcima i civilnim žrtvama rata, po odobrenju ministrice odbrane, te da su se pripadnici ponašali na profesionalan način. Ako su ovi izvještaji tačni, želim pohvaliti OSBiH i njihove civilne lidere”, kazala je Wilz, piše “Slobodna Bosna“…\nKomentarišući isti događaj, zamjenik ministra odbrane Bosne i Hercegovine Sead Jusić kazao je da je današnje postrojavanje pripadnika Oružanih snaga BiH u Banjoj Luci u skladu s ranijim odlukama Ministarstva, ali i pismom Štaba NATO-a, i to bez obzira na to što odavanje počasti 8. januara imaju veze s obilježavanjem 9. januara. Podsjetio je da predsjedavajući Predsjedništva BiH Mladen Ivanić ima pravo na Počasnu jedinicu.\n“Ministarstvo odbrane odobrilo je učešće dijela našeg vojnog orkestra pri odavanju tih počasti. Na zahtjev predsjedavajućeg Predsjedništva da se odobri Počasna jedinica i za 8. i za 9. januar, jer on ima pravo na to, mi smo u petak ujutro prvotno odborili učešće i Počasne jedinice OSBiH. Kada smo dobili pismo Štaba NATO-a da bi učešće ijednog pripadnika OSBiH predstavljalo kršenje odluka Ustavnog suda, odnosno Zakona o odbrani, mi smo zatražili očitovanje svakog člana Predsjedništva BiH. Kako nismo dobili očitovanje, mi smo uputili naređenje jedinicama da bi svako učešće u bilo kojoj formi, dakle i orkestra i Počasne jedinice ili pojedinačno, u manifestacijama sutra, 9. januara, bilo protiv Zakona”, kazao je Jusić.\n“Dakle, današnji čin je u skladu sa svim aktima i pravima”, rekao je Jusić, a sutra bi bilo koji čin u pogledu učešća OSBiH u obilježavanju manifestacije dana RS, a koji je neustavan, predstavljao kršenje zakona i uputa NATO-a.\nTeme:9. januar, Banja Luka, Giselle Wilz, izdvojeno, Oružane snage BiH


Tri meseca žrtvovanja za 120km/h - www.lobi-info.rs\nNikola J. 15. maja 2016., 17:16 6.1k Views 2 Komentara\nKao što smo i najavili, od 5. maja je zatvoreno isključenje sa Pančevačkog mosta prema naseljima leve obale. Prema prvim prognozama ovaj deo puta biće zatvoren čak do 12. avgusta, a takođe je zatvoreno i uključenje sa Zrenjaninskog puta na Pančevački put.\nBilo je neophodno zatvoriti ove delove veoma važne saobraćajnice za ovaj deo Beograda zbog izvođenja radova na unapređenju železničkog saobraćaja. Postojeća pruga se proširuje i pravi po novim standardima. Iz tog razloga nadvožnjak preko kog je pruga trasirana morao je biti srušen i napravljen nov jer stari ne ispunjava nove standarde. Kada rekonstrukcija bude završena ovom deonicom vozovi će moći da se kreću brzinom od 120km/h.\nDakle demontirana je stara čelična konstrukcija i u toku je izgradnja potpuno nove na oba nadvožnjaka. Zatim radi se rekonstrukcija postojećih stubova, na manjem nadvožnjaku će biti ugrađeno 11 novih šipova a na novom 13.\nKada se završe radovi na ojačavanju stubova i postavljanju novih šipova počeće se sa postavljanjem novih čeličnih elemenata mostovske konstrukcije. Ove elemente izradiće Mostogradnja u Batajnici. Radove izvodi beogradska „Mostogradnja“, a nosilac posla koji vredi oko 4-5 miliona dolara je kompanija „RZD International“.\nSaglasni smo da privremeno skretanje sa Pančevačkog puta prema Zrenjaninskom nije adekvatno izgrađeno, tačnije da je moralo da bude normalno asfaltirano kako ne bi štetilo trapu automobila i kako bi prolazak trajao što kraće a gužve se na taj način smanjile.\nBilo kako bilo, kada se radovi završe ono što ostaje je nova efikasnija železnica i veliko poboljštanje železničkog saobraćaja koje će biti od velike važnosti za prevoz robe i putnika mnogo većom brzinom.\nPrethodna objava 27. kolo PSL: Dinamo dolazi po bodove u Borču\nSledeća objava Udes na Zrenjaninskom putu, jedna osoba povređena\n15. maja 2016. at 18:06 Copy Link of a Comment\nObjasnite ZM da voz od Dunav stanice do stanice Krnjaca ne moze da dostigne tu brzinu jer je razdaljina oko 2km. A mogli su da organizuju besplatan prezoz beovozom preko mosta za ljude kojima odgovara.\n16. maja 2016. at 16:42 Copy Link of a Comment\nSram ih bilo, da nisu mogli tih 10m da asfaltiraju ko ljudi,\npa nije to 3 dana vec 90 dana i hiljade prelezaka…\nUdes na Zrenjaninskom putu, jedna osoba povređena


Foto: Ilustracija | Bakalar: Izborne aktivnosti idu predviđenim tokom, sve prepreke prevaziđene\nSrna 12.08.2020 15:52\nSARAJEVO - Predsjednik Centralne izborne komisije (CIK) BiH Željko Bakalar izjavio je danas da izborne aktivnosti idu predviđenim tokom i da su sve prepreke koje je CIK imao više-manje prevaziđene.\nBakalar nije želio da komentariše meritum zaključka Kancelarije za razmatranje kojim je odbačena žalba grupe ponuđača na odluku CIK-a o izboru najpovoljnije firme koja će štampati glasačke listiće za lokalne izbore.\n"Za CIK BiH, kao instituciju koja provodi izbore, važno je da potpiše ugovor sa odabranim ponuđačem da se krene u sam proces štampanja, odnosno proces javne nabavke glasačkog materijala kako ne bi bili ugroženi svi naši rokovi propisani planom provođenja izbornih radnji za lokalne izbore", rekao je Bakalar.\nOn kaže je CIK "od početka išao na to da izbori budu održani", ali da su radi budžeta institucija BiH za ovu godinu morali da budu pomjereni sa 4. oktobra na 15. novembar, te da je taj datum potvrđen odlukama Ustavnog i Suda BiH.\n"Izborne aktivnosti idu svojim predviđenim tokom. Nadamo se da epidemija virusa korona neće ugroziti izborni proces i sve planirane aktivnosti CIK-a, iako smo u svom radu imali mnogo prepreka. Čini mi se da su te prepreke više- manje sve prevaziđene", rekao je Bakalar.\nOn je naveo da će biti riješen i problem skladištenja glasačkog materijala, te da je CIK danas donio i odluku kako bi se izabrao najbolji ponuđač za uništavanje neželjene izborne građe koju više ne treba čuvati.\n"Prema rokovima o čuvanju izborne građe, mi smo to trebali da učinimo puno ranije. Te su stvari prolongirane zbog neke prepiske sa Tužilaštvom", rekao je Bakalar i dodao da se nada da će i te razmirice i nejasnoće biti prevaziđene.\nOn kaže da se neće još krenuti sa uništavanjem glasačkog materijala, ali da postoji obaveza da se isprazni skladište i uništi ono što je višak.\nKancelarija za razmatranje žalbi odbacila je danas žalbu grupe ponuđača "Atlantik" iz Banjaluke, te kompanija "Igepa bh", "Amos grap" i "Farma prom" iz Sarajeva na odluku CIK o izboru najpovoljnije firme koja će štampati glasačke listiće za lokalne izbore, jer nije podnesena od ovlaštene osobe.\nGrupaciju je zastupao advokat Ostoja Kremenović iz Banjaluke.\nĐokić: Naš cilj je razvijenija i ekonomski snažnija Srpska\nLukač s Cikotićem: Nećemo dozvoliti migrantske kampove na teritoriji RS\n"Očekuje se da u NS RS stigne prijedlog zakona o Danu srpskog jedinstva"


Deca iz Obilića sa decom iz Obrenovca na Tari\nDeca iz Obilića sa decom iz Obrenovca na Tari\nProgram 'Eko kampovi' omogućio najmlađim Obrenovčanima druženje sa decom sa Kosova\nGradska opština Obrenovac već devet godina realizuje program "Eko kampovi" koji podrazumeva besplatan sedmodnevni klimatski oporavak na najlepšim srpskim planinama. Učenici od prvog do četvrtog razreda obrenovačkih osnovnih škola i ovog zimskog raspusta, o trošku opštine, borave u odmaralištima "Centra dečijih letovališta i oporavilišta Beograd" na Tari, Goču, Rudniku i Divčibarama.\nPredstavnici Gradske opštine Obrenovac i Grada Beograda posetili su juče mališane koji su trenutno sa svojim učiteljicama smešteni na Tari u odmaralištu "Mitrovac". Uz 120 učenika iz OŠ ”Posavski partizani” na Tari trenutno svoj raspust provodi i 30 mališana iz opštine Obilić sa Kosova i Metohije.\nZamenik gradonačelnika Goran Vesić je objasnio da je boravak dece sa Kosova na Tari deo sporazuma koji su potpisali Grad Beograd i srpske sredine sa Kosova i Metohije.\n"Gradske opštine vode računa da pomognu život naših sunarodnika sa Kosova, a jedna od aktivnosti je da srpska deca koja žive u tim sredinama posećuju Beograd i koriste pogodnosti koje imaju i beogradska deca. Tako su deca iz Obilića ovde zajedno sa decom iz Obrenovca i drugih krajeva Beograda, na šta smo veoma ponosni", istakao je Vesić.\nVesić je dodao da u ovom trenutku u šest objekata Centra dečjih letovališta i oporavilišta ima smeštajnih kapaciteta za oko 800 dece.\n"Trenutno smo preuzeli odmaralište Šuplja stena kod Beograda, a završavamo i renoviranje objekta u Aranđelovcu. Kada budemo završili ta dva objekta, imaćemo 260 mesta više i nastavićemo da ulažemo u Centar dečjih letovališta i oporavilišta. Već naredne godine uložićemo i u rekonstrukciju objekta na Tari, u koji od otvaranja nije mnogo uloženo. Naš cilj je da imamo više smeštajnih kapaciteta kako bi deca iz Beograda mogla da provode vreme na planini, da uče o ekologiji i tokom letnjeg i zimskog raspusta neko vreme provedu zajedno", kazao je zamenik gradonačelnika i poručio roditeljima da je ovo najbolja ponuda za decu.\nVesić je naveo da sva deca u Obrenovcu imaju besplatno zimovanje na planini, zahvaljujući dogovoru između Opštine i Termoelektrane.\nPredsednik opštine Obrenovac Miroslav Čučković naglasio je da je za ovo putovanje zaslužna Termoelektrana i zahvalio je tom prilikom njenom rukovodstvu na tome što su uz građane Obrenovca i što se na odgovoran način odnose prema zdravlju svog stanovništva. Prema njegovim rečima, opština je pokrenula ovaj program sa ciljem da poboljša otpornost mališana na klimatske promene i zagađenje koje emituje termoelektrana.\nPomoćnik direktora Kancelarije za KiM Dejan Pavićević zahvalio se predstavnicima Grada Beograda i Opštine Obrenovac na brizi koju su pokazali prema deci iz opštine Obilić.\nDolazak ovde i druženje sa vršnjacima za decu je nezaboravno iskustvo, istakao je Pavićević, navodeći šta je sve urađeno za žitelje Obilića i drugih opština. On je najavio da se za desetak dana očekuje da Grad Beograd u Kosovskoj Mitrovici započne izgradnju zgrade za povratnike.\nPredsednik Privremenog organa Opštine Obilić Nenad Denić takođe je izrazio zahvalnost na svoj pruženoj pomoći.\n"Znamo da nismo sami. Država Srbija nas uvek štiti i brani i punim očima gledamo u nju, jer druge države nemamo", rekao je on.\nDirektorka Centra dečjih letovališta i oporavilišta Tanja Santrač kaže da je izuzetno zadovoljna zbog devet godina duge saradnje sa opštinom Obrenovac. Ona je kao cilj programa istakla to da što više dece, kako predškolskog tako i školskog uzrasta, dolazi u objekte, a osvrnula se i na potrebu da se centar unapredi u smislu smeštajnog kapaciteta. Centralni objekat kampa je renoviran, projekti za treći i četvrti paviljon su završeni, dok će naredni projekti biti vezani za peti i šesti paviljon, precizirala je ona.


Ko je odgovoran za štetnu privatizaciju?! | Južna Srbija Info\nPočetna | Ekonomija | Ko je odgovoran za štetnu privatizaciju?!\nKo je odgovoran za štetnu privatizaciju?!\nMali akcionari niške fabrike aluminijuma Nisal, koji su krajem prošle sedmice protestovali ispred ove kompanije, zahtevajući preispitivanje njene „nezakonite i štetne“ privatizacije i kažnjavanje odgovornih, najavili su da će protest nastaviti danas ispred Višeg javnog tužilaštva. Oni su kazali da će ispred suda postaviti šatore, a da će se protestu pridružiti i radnici drugih „propalih“ firmi u „ekonomski mrtvom Nišu“.\nZoran Đorđević, član Odbora Kluba malih akcionara Nisala, kaže za da se protest seli na tu lokaciju jer im je zamenik predsednika Višeg tužilaštva Dobrivoje Perić pre dve sedmice obećao da će tužilaštvo u roku od nedelju dana razmotriti dokumentaciju o „nezakonitostima“ u vezi sa privatizacijom koju su mu podneli, a nakon toga ih pozvati na novi sastanak, što se nije dogodilo. On podseća da tužilaštvo u prethodnom periodu „nije postupalo“ po krivičnim prijavama malih akcionara protiv odgovornih u Ministarstvu privrede i privatizacije, Agenciji za privatizaciju i Nisalu, već je ocenjivalo da „nema elemenata za gonjenje po službenoj dužnosti“.\nĐorđević kaže da su mali akcionari pre godinu dana o ovom „slučaju“ obavestili i vicepremijera Aleksandra Vučića i dostavili mu „dokumentaciju od 15 kilograma“, kao i izveštaj Saveta za borbu protiv korupcije, kojim je predsedavala Verica Barać, u kojem je Nisal po nepravilnostima u privatizaciji među prvih osam firmi u Srbiji. On kaže da je posle toga Vučić izjavio da će se osim 24 privatizacije, na koje je ukazala EU, preispitivati prodaja još tri firme u Srbiji, među kojima je Nisal.\n- Prema našem mišljenju, osim čelnika Nisala i privatne firme Domal inženjering, koja je postala njen većinski vlasnik, za nezakonitosti je odgovoran i resorni ministar Aleksandar Vlahović, a pre svega Mirko Cvetković, tadašnji direktor Agencije za privatizaciju, koji je nešto kasnije postao premijer. Cvetković je 23. juna 2003. potpisao odluku kojom je obmanuo tendersku komisiju da Domal inženjering ispunjava uslove da bude kupac, iako je sastavni deo ponude bio podatak da ta firma ima samo 3.768,76 evra, a uslovi konkursa su nalagali da kupac ima kapital od milion evra, a godišnji obrt od dva miliona evra - kaže Đorđević i tvrdi da je „Cvetković odvraćao potencijalne kupce od prijavljivanja na tender, kao i od obilaska Nisala, kako bi videli čime raspolaže“.\nMali akcionari tvrde da je novi većinski vlasnik Nisala posle privatizacije navodno gasio fabričke pogone, a rasprodavao imovinu i opremu. Od početka privatizacije otpušteno je više od 900 radnika. U fabrici je danas manje od 350 zaposlenih, od kojih samo 50-ak dolazi na posao. Njima, kažu, plata kasni sedam meseci, a nemaju ni zdravstvene knjižice jer im doprinosi nisu uplaćivani tri godine.\nMeđutim, direktor Nisala Nebojša Krstić kaže da menadžment te fabrike nema nikakvog razloga da sa malim akcionarima razgovara o privatizaciji o kojoj su odlučivali drugi i koja je završena pre deset godina.\n- Na njihova insistiranja Agencija za privatizaciju je obavila četiri kontrole u vezi sa privatizacijom i nije našla bilo kakvu nezakonitost. Možda neko u budućnosti odluči drugačije, ali to i tada neće biti problem Nisala, već onih koji su u privatizaciji učestvovali, a među njima i pojedinih malih akcionara, koji su u to vreme bili u upravi ili na čelu sindikata - objašnjava Krstić.\nOn dodaje da je menadžment Nisala više puta nudio malim akcionarima da svoje zahteve umesto na ulici iznesu na Skupštini akcionara, ali da su oni to odbijali. Za učešće u radu Skupštine potrebno je najmanje 500 akcija, ali mali akcionari, koji uglavnom imaju po nekoliko akcija, nisu se udružili i nekome od njih dali punomoćje da ih zastupa. Oko 1.500 malih akcionara kroz 22.000 akcija ima ukupno 4, 75 odsto udela u vlasništvu Nisala.\nKrstić je prethodno kazao da novi vlasnik Nisala poštuje kupoprodajni ugovor, a da je u kompaniju investirano više nego što je bila ugovorna obaveza. Tačno je da radnicima kasne zarade i doprinosi, ali to je posledica ekonomske krize. On očekuje da će i taj problem „uskoro biti rešen“ jer se „realizuje vredan poslovni ugovor sa Rusima“. Prosečna zarada u Nisalu je 28.000 dinara.\nMali akcionari tvrde da je Nisal pre deset godina prodat „ispod svake cene“. Podsećaju da je i sam Domal inženjering, kada je ušao u fabriku, procenio njenu vrednost na 27,5 miliona evra, što je daleko više od tenderske, a da je nezavisna revizorska kuća Kondel iz Beograda procenila da ona vredi čak 61 milion evra. Domal inženjering je, međutim, na tenderu kupio 70 odsto kapitala Nisala za 325.000, uz obavezu da još 3,1 milion evra investira u proizvodne kapacitete.\n# Nebojša Krstić akcionari Mirko Cvetković Agencija za privatizaciju Aleksandar Vlahović Zoran Đorđević Uči drugačije\nVranje Koronavirus Kuršumlija Darko Bulatović Preševo DS studenti Vladičin Han Niš ubistvo SPC policija Beograd recept Klinički centar Niš Prokuplje Dom zdravlja Goran Cvetanović Dragana Sotirovski Zoran Perišić Južna Srbija Info Tržnica JP Niška Banja Gradina saobraćajna nezgoda Aleksinac Pirot Leskovac Klinički centar investicije Aleksandar Vučić Skupština grada Niša Medijana gradska opština SNS fudbal košarka poplava Radnički FK saobraćaj Vlada Republike Srbije


Generalni sekretar NATO-a Jens Stoltenberg je otvorio 24. januara Regionalni centar Istanbulske inicijative za saradnju (Istanbul Cooperation Initiative - ICI) u Kuvajtu. U svom obraćanju, generalni sekretar istakao je značaj i potencijal koji Centar ima u pogledu saradnje i jačanja partnerstva između NATO i zalivskih partnera, ističući posebnu ulogu koji on ima u borbi protiv terorizma. U regionu Zaliva, Centar će biti ključna tačka za praktičnu saradnju u nizu oblasti, uključujući i strateške analize, civilnu zaštitu, vojno-vojnu saradnju i javnu diplomatiju. "Partnerstvo koje ćemo ojačati kroz ovaj centar od vitalnog je značaja za NATO, jer je bezbednost zemalja Zaliva direktno povezana sa bezbednošću svih saveznika", istakao je gospodin Stoltenberg.\nNakon svečane ceremonije, 28 članova Severnoatlantskog saveta i njihovi partneri iz Istanbulske inicijative za saradnju, održali su sastanak na kome su razgovarali o zajedničkim bezbednosnim izazovima. Sastanku je prisustvovao i predstavnik Omana kao i generalni sekretar Zalivskog saveta za saradnju. U svom uvodnom izlaganju, gospodin Stoltenberg je istakao spremnost NATO-a da sarađuje sa partnerima u regionu Zaliva, pre svega u cilju poboljšanja regionalne bezbednosti i suprotstanju zajedničkim pretnjama kao što su terorizam i ekstremizam.


Da li Kolumbijac zaista vredi 50 miliona? - Fudbal, Top News, Transferi\nDa li Kolumbijac zaista vredi 50 miliona?\nPodrazumevani veb mesta 29.07.2014., 14:23\nSportski direktor Fiorentine Danijele Prade potvrdio je da italijanski klub neće moći da odbije ponudu od 50 miliona evra.\nSjajni Kolumbijac nalazi se na meti Barselone i Mančester junajteda, ali Fiorentina će 26-godišnjeg igrača pustiti samo u slučaju ponude od 50 miliona evra.\n“Ukoliko neki klub ponudi 50 miliona evra, sešćemo za sto da razgovaramo. Nadamo se da će Kuadrado ostati sa nama, ali teško ćemo odbiti ponudu velikog kluba od 50 miliona. On se priključuje ekipi naredne nedelje i tada ćemo sesti sa igračem i njegovim agentom i postići konačan dogovor“, rekao je Prade.\nIstovremeno, Junajted je spreman da izdvoji 38 miliona evra i nijedan više za krilnog igrača, dok trener Barselone Luis Enrike ne pita za cenu. Strani mediji postavljaju logično pitanje – da li je igrač Fiorentine zaista vredan te količine novca?\nIpak, kada uzmemo u obzir visine pojedinih transfera ovog leta – Lalana, Šo, Erera, Lovren, Matje… jasno je da se na tržištu iz nekog razloga definitivno obrće velika količina novca, veća nego ranijih godina Ali, da li su te cifre zaista (ne)realne?\nBarselonaFiorentnaHuan KuadradoMančester Junajted\nPrethodna vest Terzić o dogovoru sa Delijama, o Karadžiću i visinama plata igrača…\nSledeća vest Bio na korak od Zvezde, završio u Hajduku (VIDEO)\nTerzić o dogovoru sa Delijama, o Karadžiću i visinama plata igrača…


Konferencija "Program Kreativna Evropa 2014-2020"\nBEOGRAD - Konferencija "Program Kreativna Evropa 2014 - 2020, Srbija i perspektive evropske saradnje", počela je danas u Palati "Srbija" u Beogradu.\nTrodnevni skup na kojem učestvuju stručnjaci iz Evrope i domaći kulturni poslenici otvorili su ministar kulture i inforimisanja Ivan Tasovac i šef delegacije EU u Srbiji Majkl Devenport.\nTasovac je podsetio da je Srbija, kao prva zemlja van EU, potpisala 19. juna Sporazum o učešću u programu "Kreativna Evropa" i "time učinila još jedan važan korak u okviru evropskih integracija".\nOva konferencija je prva aktivnost Deska Kreativna Evropa Srbija, koji zajedno sa antena deskom u AP Vojvodina čini telo za sprovođenje tog programa, a koncept je predstavljen i dobio podršku Evropske komisije u aprilu u Briselu, na bilateralnom skriningu za Pregovaračko poglavlje 26, koje se odnosi na obrazovanje i kulturu, dodao je on.\n"Saradnja sa evropskim institucijama posebno je značajna sa aspekta razmene iskustava, znanja, ali i preispitivanja postojećih programskih i poslovnih modela institucija i drugih organizacija. Takođe je izuzetna prilika za podizanje kapaciteta i usavršavanje profesionalnih standarda", istakao je ministar.\nOn je najavio da će Ministarstvo uskoro objaviti Otvoreni poziv za sufinansiranje projekata koji su već podržani od međunarodnih i evropskih fondova i tako pružiti neophodnu nacionalnu podršku i stabilnost finansiranja za ambicioznije projekte u kulturi i umetnosti.\n"To je nova mera kulturne politike, u cilju osnaživanja međunarodne kulturne saradnje", rekao je Tasovac, dodavši da će Desk Kreativna Evropa delovati narednih sedam godina.\nAmbasador Devenport izrazio je zadovoljstvo što prisustvuje početku rada ovog programa i čestitao sklapanje Sporazuma o učešću Srbije u Kreativnoj Evropi, kao i osnivanje istoimenog Deska.\n"Cela Evropa se raduje novom programu koji pruža više mogućnosti za kreativnu razmenu i omogućava veću angažovanost svih sfera civilnog sektora u kreativnom razvoju. Veoma je važno što je Srbija deo ovog procesa koji će dodatno učvrstiti vašu poziciju na kulturnoj mapi Evrope", rekao je on.\n"Svesni smo kulturnog potencijala i bogatstva koje Srbija, kao zemlja na raskršću Evrope, sa impresivnom istorijom, brojnim kulturnim ustanovama, festivalima, kao i spomenicima kulture pod zaštitom Uneska, ima da ponudi", istakao je Devenport.\nOn je podsetio da institucije u Srbiji imaju iskustva u saradnji sa partnerima u EU na osnovu prethodnog programa kulture, u kojem je Srbija učestvovala od 2008. godine, od kada je EU finansirala 39 projekta iz Srbije u ukupnom iznosu od 1,2 miliona evra.


Obeležen Dan vojske u Gornjem Milanovcu – GM Press\nObeležen Dan vojske u Gornjem Milanovcu\nRedakcija 23 aprila, 2021\t0 Komentara\nDan Vojske Srbije obeležen je jutros u Gornjem Milanovcu, svečanom smotrom u kasarni “Vojvoda Radomir Putnik”. Prisutnima se obratio potpukovnik Nenad Dražinac, komandant garnizonog mesta, čestitajući pripadnicima vojske današnji veliki istorijski datum, istaknuvši da je srpska vojska, bez obzira na teške uslove i okolnosti, kroz istoriju uvek bila, jeste i biće faktor stabilnosti i stub države.\n-Mi danas nismo imali defile jedinica, taktičko-tehnički zbor, prikaze i ostalo što prati ovu ceremoniju, što svakako ne umanjuje značaj današnjeg praznika. Obeležili smo na naš način ove aktivnosti kroz obuke i takmičenja između jedinica, tako da su svi zapamtili da je 23. april Dan vojske, Dan opštine Gornji Milanovac i jedan od najznačajnijih datuma u našij istoriji. Vojska je uvek bila uz narod, delila njegovu sudbinu, a tako će biti i ubuduće. Prethodna godina nije bila laka, imali smo drugog neprijatelja protiv koga je trebalo boriti se. U samom Gornjem Milanovcu učestvovali smo u preduzimanju svih epidemioloških mera i ukoliko to najviši vrh naredi, spremni smo za sve izazove, rizike i pretnje. Danas smo nagradili najizuzetnije pripadnike u svojim redovima. Uvek je teško izdvojiti bolje od najboljih, ali postoji taj tas, koji izdvoji pojedince koji su uzor ostalima, koji vole vojsku, državu, svoj narod i u koje imamo poverenje, a time opravdavamo na pravi način ulaganje države u vojsku – rekao je Nenad Dražinac, komandant garnizonog mesta, kasarne „Vojvoda Radomir Putnik“.\nFOTO GM PRESS/potpukovnik Nenad Dražinac, komandant garnizonog mesta\nOn je takođe istakao zadovoljstvo što se generacije novih vojnika prijavljuju za služenju vojnog roka, nakon koga se opredeljuju za zasnivanje radnog odnosa u jedinicama vojske Srbije i naglasio da je biti vojnik čast i privilegija zdravih i sposobnih.\nTags: dan vojske srbije, garnizono mesto vojvoda radomir putnik, nenad dražinac\nVremenska prognoza za petak , 23. april\nU Opštoj bolnici hospitalizovano 37 pacijenata


10. nov. 2011. 15:23 Objavljeno u TURIZAM\nTREBINJE, Broj turista koji su tokom ove godine posjetili opštinu Trebinje povećan je za oko 35 odsto u odnosu na prethodnu, a najveću zainteresovanost za bogato kulturno-istorijsko nasljeđe opštine pokazuju turisti iz regiona, među kojima prednjače gosti iz Srbije, potvrdila je Srni Tajana Bulajić, direktor Turističke organizacije Trebinje.\nOna kaže da je znatno povećan i broj stranih turista, kao i onih koji dolaze na jednodnevne izlete sa Crnogorskog primorja, zatim iz Dubrovnika, Mostara i Međugorja, od kojih je najveći broj turista iz Rusije, Švedske i Norveške.\n“Za deset mjeseci ove godine u šest hotela i motela na području trebinjske opštine registrovano je oko 22.000 noćenja, mada ima i veliki broj turista koji borave u privatnom smještaju, koji nisu registrovani, te onih koji dolaze kod rodbine i turista koji su kupili stanove u ovom gradu i tu borave samo ljeti”, rekla je Bulajićeva.\nOna je dodala da se iz tih razloga vrlo teško može dobiti realan broja turista koji borave u ovom gradu, napominjući da se vodi akcija pri Ministarstvu trgovine i turizma Republike Srpske da se izvrši registracija privatnog smještaja.\nIstučući da turiste najviše privlači bogato kulturno-istorijsko nasljeđe opštine, Bulajićeva je pojasnila da se najviše obilaze vjerski objekti, zatim Stari grad, Perovića most, Muzej Hercegovine, te vinarije koje nude poznata hercegovačka vina i rakiju.\nMnogi Trebinjci smatraju da je turizam opravdano po strategiji razvoja opštine jedna od grana koja bi trebalo da bude nosilac privrednog razvoja grada. To potvrđuje i jedno od posljednjih priznanja, Velika zlatna plaketa za unapređenje promocije turizma u opštini Trebinje, koju je Turistička organizacija dobila na 44. Međunarodnom sajmu turizma u Novom Sadu, održanom početkom oktobra.\n800 turista iz BiH posjetili Tajland\nU Travniku počeo sa radom Turistički informativni centar